Sudski tumači i prevodioci - Suva Reka\nSudski tumač Suva Reka\nSudski tumači i prevodioci Suva Reka - Audio verzija\nOpština i istoimeni gradić Suva Reka se nalaze u jugoistočnom delu Metohije, u Autonomnoj Pokrajini Kosovo i Metohija, na krajnjem jugu Republike Srbije. Gradić Suva Reka ima oko 10 hiljada stanovnika, dok je za celu opštinu procenjena populacija od oko 60 hiljada stanovnika. Pre rata iz devedesetih, broj Srba u opštini je bio veći od 3 hiljade, a danas u Suvoj Reci preživljava manje od 60 lica srpske nacionalnosti i oko 600 stanovnika koji se nacionalno izjašnjavaju kao Aškalije ili kao Balkanski Egipćani. Ostalih 99 procenata stanovnika su albanske nacionalnosti. Suva Reka pripada Prizrenskom administrativnom okrugu i sam grad se nalazi uz magistralni put Prizren - Priština, na 14 kilometara od Prizrena i 57 kilometara od Prištine.\nOpština Suva Reka je nakada bila industrijski region sa značajnim prirodnim resursima. Među lokalnim preduzećima koja su se bavila preradom poljoprivrednih proizvoda, proizvodnjom voćnih sokova, vina i alkoholnih pića i pčelarskih proizvoda, izdvajala su se i ona koja su bila značajna i u širim razmerama. To je, pre svega, bila hemijska industrija „Balkan - Suva Reka“, fabrika za proizvodnju veštačkog kaučuka i industrijskih transportnih traka, koja je zbog kvaliteta i raznovrsnog asortimana bila lider u regionu.\nIstorijski podaci prvi put pominju Suvu Reku sredinom 15. veka na geografskim kartama venecijanskih trgovaca, a od pedesetak sela i naselja u opštini vredi pomenuti Dobrodeljane, koje je kralj Stefan Dečanski, poveljom iz 1327. darovao manastiru Hilandar, zatim naselje Banja, koje je srpski car Dušan dodelio manastiru Sv. Arhanđela u Prizrenu 1348. godine i koje je bilo poznato po toplom izvoru lekovite mineralne vode. Iz 14. veka je bila i crkva Svetog Đorđa u selu Rečane, a kao spomenik kulture od izuzetnog značaja za istoriju Srba, po dolasku nemačkih vojnika 1999. crkva je minirana i u potpunosti uništena.\nNajpoznatije i, za srpsku istoriju, najznačajnije mesto u opštini Suva Reka je selo Mušutište, smešteno na jugu opštine, u podnožju Šar planine. To je, naime, nekadašnje najveće selo na Kosovu i Metohiji sa preko 1700 srpskih žitelja. Danas su svi raseljeni i ponekad, za vreme praznika, u pratnji takozvane kosovske policije, dođu u selo da obiđu svoje razrušene kuće, crkve i groblja. Inače, u predtursko vreme, selo je, prilogom cara Dušana, dodeljeno manastiru Sv. Arhangela u Prizrenu. Prvi pomen Mušutišta je iz 1315, kada je, kao svoju zadužbinu, vrhovni dvorski upravnik kralja Milutina, Jovan Dragoslav, sa ženom, ćerkom i sinom, podigao crkvu Svete Bogorodice Odigitije. Smatra se da je natpis iznad vrata crkve bio jedan od najstarijih i najlepših epigrafskih spomenika srpske kulture. Još starija je bila, danas takođe potpuno uništena, crkva Svetog Simeona iz Gornje Mahale, jednog od osam zaselaka Mušutišta, koju je kralj Stefan Dečanski 1307. godine darovao prizrenskoj Bogorodici Ljeviškoj. Osim pomenutih, iz vremena srednjevekovne Srbije u Mušutištu, u dolini i na brdovitim terenima podnožja Šare, desetak kilometara južno od Suve Reke, bilo je još devet crkava i manastira, zadužbina Nemanjića i tri novoizgrađene crkve iz 19. i 20. veka.\nŽeleći da ponudi svoje usluge što širem krugu ljudi, Akademija Oxford i žiteljima Suve Reke i okolnih opštinskih naselja omogava da u našem prevodilačkom centru dobiju kvalitetan prevod zvaničnih dokumenata i javnih isprava, ali i overu prevoda sprovedenu na zakonom određen način. Pored toga, kod nas se možete obučiti za rad na računarima, profesionalno se osposobiti, tačnije rečeno, prekvalifikovati ili dokvalifikovati, za razne poslove koji zahtevaju III ili IV stepen stručnosti, ali i naučiti neki strani jezik na našim sertifikovanim kursevima ili pohađati pripremnu nastavu za polaganje prijemnih ispita u gimnaziji, srednjoj, višoj školi ili na fakultetu koji želite da upišete.\nPrevodioci i sudski tumači Suva Reka kvalifikovani su za rad sa sledećim jezicima\nStručnjaci angažovani u prevodilačkom centru Akademije Oxford imaju potrebne kvalifikacije za rad sa više od 40 jezika koji se govore na tlu Evrope ali I u drugim delovima sveta. Pored onih koji su najtraženiji I svuda aktuelni, kao što su engleski, ruski, nemački i francuski, prevodioci i sudski tumači Suva Reka često dobijaju zahteve da sadržaje službenih materijala prebace sa ili na neki od jezika koji se govore u nama teritorijalno bliskim državama, a to su, na primer, albanski, mađarski, bosanski, hrvatski, rumunski, bugarski, makedonski, ali i slovenački, italijanski i grčki. Klijentima možemo da ponudimo i prevode koji na jednoj strani obuhvataju španski, portugalski, turski, arapski, poljski, češki, slovački ili neki od jezika iz skandinavskih grupe - švedski, danski, finski ili norveški. Osim kineskog i japanskog, prevodilac i sudski tumač Suva Reka u svom radu koristi i holandski, ukrajinski kao i latinski jezik, a u našem prevodilačkom centru možete dobiti i prevode u okviru jezika koji uglavnom nisu zastupljeni u ostalim prevodilačkim centrima budući da su njihovi poznavaoci prilično retki na ovim prostorima, a to su, na primer, persijski, romski, korejski, hebrejski, pakistanski i estonski jezik. U želji da i potencijalnim klijentima sa specifičnim potrebama, usled slušnih i govornih ograničenja, omogućilo da dobiju kvalitetan prevod i overu dokumenata, u svoju profesionalnu ekipu uvrstili smo i vrhunskog poznavaoca znakovnog jezika.\nU okviru redovnih usluga koje pružamo nalazi se i direktan prevod koji obuhvata dva strana jezika. Prevodioci i sudski tumači Suva Reka imaju, naime, toliko visoke stručne kvalifikacije, opšte obrazovanje, iskustvo i prevodilački veštine, da su sposobni da materijal koji je izdat na nekom stranom jeziku, ukoliko je to korisniku potrebno, neposredno prebace na drugi, takođe strani, jezik. Prednost ovakvog načina rada ogleda se u tome što strankama mogu da ponude bržu i jeftiniju uslugu, jer ne praktikuju postupak koji se u opisanoj situaciji uglavnom primenjuje u drugim prevodilačkim centrima, a to je postupno prevođenje, odnosno, prebacivanje sadržaja osnovnog dokumenta najpre na srpski jezik, pa tek onda sa srpskog na ciljani strani jezik.\nDa bi mogli na kvalitetan način da se bave prevođenjem zvanične dokumentacije, prevodioci i sudski tumači Suva Reka su diplomirali na traženim smerovima Filoloških fakulteta i stekli licencu za rad koju su odobrili nadležni državni organi. Oni izuzetno dobro poznaju gramatiku, pravopis i sve ostale segmente jezika za koje su se opredelili, a mnogi od njih rade upravo sa svojim maternjim jezicima, što kvalitet prevođenja podiže na još viši nivo. Budući da se, pored prevođenja, bave i overavanjem sadržaja novih dokumenata kako bi oni mogli da postanu deo zvaničnog pravnog prometa, prevodioci i sudski tumači Suva Reka vrlo dobro poznaju i sve aktuelne zakone i propise, kao i odgovarajuću stručnu pravnu terminologiju. Zahvaljujući stručnosti i bogatom iskustvu naši stručnjaci svojim klijentima omogućavaju da na istom mestu, u relativno kratkom roku i po više nego povoljnim cenama, dođu do overenih prevoda službenih materijala koji su im potrebni i da ih odmah nakon toga koriste u konkretnim pravnim, administrativnim i ostalim legalnim poslovima.\nPrevodilac i sudski tumač Suva Reka obrađuje sledeća dokumenta\nMožete nam se obratiti za obradu bilo kojih zvaničnih dokumenata i javnih isprava koje je, nakon prebacivanja na traženi jezik, potrebno overiti pečatom licenciranog stručnjaka i biti uvereni da ćemo za vas ovaj posao obaviti maksimalno profesionalno, poštujući sve vaše zahteve i dogovorene rokove.\nOsim standardnih ličnih dokumenata, kao što su pasoš i lična karta, prevodilac i sudski tumač Suva Reka u domenu svoje profesije obrađuje i izvod iz matične knjige rođenih (krštenicu), uverenje o državljanstvu, vozačku dozvolu, izvod iz matične knjige venčanih (venčani list), potvrdu o prebivalištu, saobraćajnu dozvolu, izvod iz matične knjige umrlih (umrlicu), radnu dozvolu i mnoga druga dokumenta koja se tretiraju kao lična, budući da su vezana isključivo za jednu osobu.\nČest predmet rada naših stručnjaka jesu poslovna dokumenta čija se obrada traži radi poslovnih transakcija, vođenja firme ili nekih drugih poslova koje je potrebno obaviti na nivou više država. Iz ove oblasti prevodioci i sudski tumači Suva Reka prevode i overavaju rešenje o osnivanju privrednog lica, različite vrste biznis ugovora, kao što su kupoprodajni, ugovori o saradnji, o prodaji roba i usluga i mnogi drugi, ali i ulazne i izlazne fakture, osnivački akt preduzeća, godišnje izveštaje, izvode iz Agencije za privredne registre (APR-a), potvrde o kvalitetu proizvoda, bilanse stanja, a uz to i finansijske izveštaje, statut preduzeća, bilanse uspeha, revizorske izveštaje, poreski identifikacioni broj (PIB), sve vrste poslovnih odluka i mnoga druga slična dokumenta. Oblast rada naših stručnjaka pokriva i takozvanu tendersku dokumentaciju, to jest, materijale koje je potrebno prevesti i overiti u cilju učešća na nekom takvom javnom prikupljanju poslovnih ponuda. Tu spadaju obrasci, predmeri, opšti uslovi, uputstva za ponuđače i grafička dokumentacija za tehničkim specifikacijama.\nPored različitih sudskih odluka, rešenja i presuda, kao što je, na primer, presuda o razvodu braka, u našem prevodilačkom centru izdaju se overeni prevodi i drugih pravnih akata, odnosno dokumenata koji se koriste u međunarodnim sudskim procesima i ostalim pravnim poslovima. Tako će prevodioci i sudski tumači Suva Reka obraditi nasledničku i druge zvanične izjave pojedinaca, zahtev za dobijanje vize, dozvolu za boravak, saglasnost o zastupanju, ali i sve vrste licenci, sertifikata, ovlašćenja, punomoćja, izveštaja, pravilnika i zakonski zasnovanih sporazuma, kao što su, na primer, ugovori o doživotnom izdržavanju, o prometu nepokretnosti i mnogi drugi. Kod nas možete dobiti i, u poslednje vreme često tražen, prevod tekstovina Evropske Unije, preciznije rečeno, pravnih normi ove zajednice evropskih država.\nSvi koji se bave poslovima vezanim za tehniku, građevinu ili nauku ili, pak, imaju nekih dodirnih tačaka sa ovim oblastima, često traže overene prevode stručnih dokumenata, te tako prevodilac i sudski tumač Suva Reka radi sa laboratorijskim ispitivanjima tehničkih uzoraka, naučnim i tehničkim patentima, uputstvima za rukovanje, deklaracijama proizvoda, građevinskim projektima sa propratnom tehničkom i građevinskom dokumentacijom i ostalim pisanim materijalima ovog tipa.\nU današnje vreme mnogi ljudi se odlučuju da potraže medicinske usluge van granica svoje zemlje ili, pak, da tokom lečenja koriste uvozne lekove i preparate. Stoga prevodioci i sudski tumači Suva Reka često dobijaju zahteve da prevedu i overe različita dokumenta iz oblasti farmacije i medicine, kao što su, recimo, specifikacije farmaceutskih proizvoda, uputstva za lekove i karakteristike proizvoda, lekarski nalazi, dokumentacija o medicinskim proizvodima i mnoga druga srodna dokumenta.\nSavremeno doba mnogima je omogućilo da se zaposle, školuju ili usavršavaju u nekoj stranoj zemlji, te je, tu svrhu, potrebno da poseduju kvalitetno prevedene i regularno overene službene materijale kojima mogu da dokažu nivo sopstvenog obrazovanja ili način rada u obrazovnim institucijama koje su pohađali. Iz ove sfere prevodilac i sudski tumač Suva Reka najčešće radi sa nastavnim planovima i programima fakulteta, potvrdama o redovnom školovanju ili studiranju, uverenjima o položenim ispitima, svedočanstvima o završenim razredima osnovne i srednje škole, prepisima ocena i, podrazumeva se, diplomama i svim dodacima koji se uz njih izdaju.\nUkoliko želite da podnesete neki zahtev u stranoj zemlji ili ostvarite određena lična prava, morate nadležnoj službi da predate prevedene i overene potvrde i uverenja koja se traže. Prevodilac i sudski tumač Suva Reka za vas može da obradi potvrde o redovnom zaposlenju ili o redovnim primanjima, uverenje o nekažnjavanju, ali i potvrde o stanju na tekućem računu u banci, o mestu boravka, onu o neosuđivanosti i, vrlo često traženu, potvrdu o slobodnom bračnom stanju, bez koje se ne može sklopiti brak u inostranstvu.\nDok se nalaze na obradi u našem prevodilačkom centru, vaši službeni materijali će biti potpuno bezbedni i zaštićeni od bilo kakve vrste nepoželjnih upotreba. Naime, svi naši stručnjaci imaju zadatak da, pored kvalitetnih usluga koje pružaju, obezbede svojim klijentima i maksimalnu privatnost i diskreciju i čuvaju sve podatke koji im se, tokom rada, otkrivaju. Tome u prilog govori i činjenica da su svi prevodioci i sudski tumači Suva Reka, pre stupanja na odgovornu dužnost koju vrše, položili predviđenu profesionalnu zakletvu i prošli odgovarajuće provere podobnosti. Na taj način su i zvanično obavezni da rade u skladu sa zakonom i da se na adekvatan način odnose prema svojim klijentima i materijalima koji su im povereni.\nKoje još usluge mogu da vam ponude prevodioci i sudski tumači Suva Reka?\nPuna obrada dokumentacije, koja obuhvata prevod na traženi jezik i overu pečatom ovlašćenog stručnjaka, je za vas, kao klijente, svakako najpovoljnija i najisplativija, međutim, niste u obavezi da u svakoj situaciji koristite obe usluge, budući da će prevodilac i sudski tumač Suva Reka prihvatiti i da samo overi vaš dokument, koji je na željeni jezik prebacio neki drugi stručnjak, van profesionalnog tima Akademije Oxford. Moramo samo da naglasimo da i u ovakvoj situaciji naši stručnjaci sprovode uobičajenu proceduru overe koja je propisana zakonom, te su dužni da prevod koji imate detaljno prekontrolišu, poredeći ga sa originalom, ne zato što sumnjaju u kvalitet dokumenata koje nisu obradili naši prevodioci, već zato što moraju da utvrde da li materijal na novom jeziku u svim predviđenim pojedinostima odgovara svom izvoru. To je, naime, uslov koji prevod mora da ispuni kako bi bio regularno overen, pa će, ako je to zaista tako, prevodilac i sudski tumač Suva Reka na vaš dokument staviti svoj jedinstveni pečat i svojeručni potpis. Nakon toga, ovaj materijal možete koristiti u svim zvaničnim poslovima i podnositi ga nadležnim institucijama, s obzirom na to da je on, sa stanovišta zakona, potpuno isto što i ma koji drugi original.\nUkoliko se, pak, ispostavi da u vašem prevodu postoje neke neregularnosti, to jest, da nije ispoštovana procedura prebacivanja na traženi jezik, u smislu podudarnosti sa originalom, prevodilac i sudski tumač Suva Reka neće moći da ga overi, već će zatražiti da lektori i korektori, takođe članovi naše profesionalne ekipe, urade redakturu spornog teksta i u potpunosti ga pripreme za postupak overe. Oni će, pre svega, uraditi jezički pregled prevoda i originala, u svim tražim pojedinostima izjednačiti ova dva dokumenta, prekontrolisati prevod stručnih izraza i termina, koji je za ovaj tip materijala vrlo važan i, ako je potrebno, ispraviti neke od njih i takođe korigovati eventualne gramatičke, slovne, pravopisne i stilske greške. Tako ćete, bez ponovnog prevođenja istog materijala, za kraće vreme i manje novca dobiti traženi dokument, koji će, bez ikakvih smetnji, proći strogu kontrolu ovlašćenog lica i biti regularno overen.\nPrevodioci i sudski tumači Suva Reka veoma poštuju vreme svojih klijenata, pa se trude da svaki posao koji mi je poveren obrve u što kraćem roku. Međutim, ukoliko klijentu ponuđeni termini ne odgovaraju, pošto im je overeni prevod dokumenata potreban što pre, može da zatraži takozvani „hitan prevod” materijala, kada će sam odrediti termin koji je najzgodniji za završetak posla. Naši stručnjaci će učiniti sve da te zahteve ispune, a prevod će, uprkos radu pod pritiskom i u otežanim uslovima, biti jednako kvalitetan kao i u svakoj drugoj situaciji. Ono što će se, međutim, razlikovati u odnosu na uobičajene okolnosti jeste cena ove prevodilačke usluge, s obzirom na to da klijenti sada, osim osnovnih troškova, plaćaju i takozvanu „taksu za hitnost”. Visinu ovog dodatka određuje kako broj prevedenih strana, tako i dužina roka koji je našim stručnjacima ostavljen za ispunjenje zahteva.\nNa koji način radi prevodilac i sudski tumač Suva Reka?\nPrvi deo obrade dokumentacije sastoji se od prebacivanja sadržaja na traženi jezik. Taj posao nije ni malo jednostavan, s obzirom na to da prevodilac i sudski tumač Suva Reka ima zadatak da celokupan tekst osnovnog dokumenta tačno prevede na novi jezik, s tim da posebnu pažnju obratiti na jasan i nedvosmislen prevod stručnih izraza i termina, s obzirom na to da od njihovog značenja zavisi i smisao celog dokumenta. Podrazumeva se da u tekstu prevoda ne sme biti slovnih, gramatičkih, pravopisnih niti bilo kakvih drugih jezičkih grešaka, te da on mora biti sasvim prilagođen duhu ciljanog jezika. Novi dokument piše se takozvanim administrativnim stilom, koji je zastupljen u ovakvom tipu pisanih materijala i vrlo je karakterističan i prepoznatljiv. Kada se prevođenje završi, dokument će prekontrolisati prvo sami prevodioci, a zatim će proći i kontrolu od strane lektora i korektora, koji će, blagodareći svojoj stručnosti i iskustvu, uočiti i ispraviti greške koje su eventualno pri prvom pregledu promakle. Na ovom mestu počinje proces overe prevedenog dokumenta.\nPostavlja se pitanje zbog čega je uopšte potrebno legalizovati materijal na novom jeziku. Odgovor je, zapravo, vrlo jednostavan. Radi se o tome da prevedeni dokument, ma koliko savršeno bio uređen, je sa stanovišta zakona potpuno bezvredan, budući da na sebi ne nosi zvaničnu potvrdu da ga je pregledalo i odobrilo stručno lice. Prevod, naime, jedino tako može biti legalizovan, te postati deo zvaničnog pravnog prometa i koristiti se za obavljanje administrativnih i pravnih poslova. Da bi se overa izvršila potrebno je, dakle, sravniti prevod sa originalnim materijalom, kako bi se potvrdila njihovo apsolutno poklapanje u sadržaju, upotrebljenim stručnim terminima i stilu izrade. Ako su svi pomenuti uslovi ispunjeni, prevodilac i sudski tumač Suva Reka će overiti prevod svojim pečatom na kome se nalazi jedinstveni registracioni broj, kao i svojeručnim potpisom. Na taj način ga je svrstao u pravno validne materijale, davši zvaničnu potvrdu da je prevedeni dokument jednak originalu.\nKako ostvariti saradnju sa našim stručnjacima?\nUkoliko želite da prevodioci i sudski tumači Suva Reka u potpunosti obrade vaša dokumenta, to jest, da ih, nakon prevoda na novi jezik, i legalizuju, morate nam na odgovarajući način dostaviti originalne materijale ili makar njihove regularno overene fotokopije. Dokumenta možete lično doneti u našem filijalu i tamo ih predati ovlašćenom koordinatoru, koji će vam pojasniti i ostale pojedinosti procesa obrade zvaničnih spisa, a možete ih na našu adresu poslati preporučenom poštanskom pošiljkom ili preko kurirske službe čije su vam usluge dostupne. Samo ukoliko je potrebno da vam uradimo „hitan prevod” dokumenata, kako bismo ispoštovali rokove koje ste odredili za završetak posla, dozvoljavam da nam materijale skenirate i pošaljete na mejl, uz obavezu da nam naknadnom donesete ili, na neki od prethodno pomenutih načina, pošaljete originalne materijale, kako bi prevodilac i sudski tumač Suva Reka mogao da ih, u postupku overe, uporediti sa prevodima. Slanje materijala elektronskom poštom u svim ostalim situacijama nije moguće, s obzirom na to da se na ovaj način ne mogu dostavljati originali.\nOvereni prevodi se spajaju sa izvornim dokumentima i vraćaju klijentima nakon završetka obrade. Možete ih lično podići u našem predstavništvu ili u posebnom zahtevu navesti adresu na koju želite da vam ih pošaljemo preko kurirske službe koje je naš dugogodišnji saradnik ili u vidu preporučene poštanske pošiljke. Cenu ove usluge odrediće angažovana dostavna služba, u skladu sa svojim važećim cenovnikom, a platićete je najverovatnije prilikom preuzimanja dokumenata, kuriru na ruke i to potpuno nezavisno od cena prevoda, overe i ostalih usluga našeg prevodilačkog centra koje ste u datoj situaciji koristili.\nSve cene usluga koje možemo da vam ponudimo možete videti na zvaničnom sajtu Akademije Oksford, a informacije o tome vam mogu pružiti i ovlašćeni službenici u našoj poslovnici. Cena prevoda određuje se na osnovu broja obrađenih strana, a praktikuje se da se na veće količine materijala odobrava i neki popust. Prevodioci i sudski tumači Suva Reka poštuju pravilo svoje profesije koje kaže da se na jednoj strani prevoda nalazi 1800 slovnih mesta, sa sve uračunatim razmacima između reči. Ovaj princip važi za sve pisane materijale, pa tako i za zvanična dokumenta, iako se na jednoj njihovoj strani obično nalazi znatno kraći tekst.\nŠta još treba da znate o overi dokumenata?\nDa bi prevedeni službeni materijali postali deo zvaničnog pravnog prometa moraju biti regularno overenim pečatom ovlašćenog sudskog tumača. U najvećem broju slučajeva ova zvanična potvrda je dovoljno, međutim, ima dokumenata koja moraju biti overena i Apostille pečatom. To je formalnost uvedena nakon potpisivanja međunarodne Konvencije o ukidanju potrebe legalizacije stranih javnih isprava u Hagu 1961. godine, sa čim se odredbama saglasilo stotinak država. Predviđeno je da apostilirana dokumenta mogu slobodno da se upotrebljavaju u pravnim sistemima svih država potpisnica i ne zahtevaju naknadne provere niti overe.\nApostille potvrda ni u jednom slučaju ne isključuje overu koju vrši licencirani sudski tumač, a nije ni predviđena za sve vrste zvaničnih dokumenata. Tako se, na primer, nikada ne primenjuje kod isprava izdatih od strane diplomatsko - konzularnih predstavnika ili onih koje su direktno vezane za neki trgovinski ili carinski posao. Zanimljivo je i to da postupak overe Apostille pečatom nije isti za sva dokumenta. Na primer, u nekim situacijama je potrebno da prvo prevodioci i sudski tumači materijal prevedu na ciljani jezik i overe svojim pečatom, a da se potom uradi apostiliranje, dok je kod drugih materijala postupak obrnut, te se prvo radi overa Apostille-om, a potom prevodioci i sudski tumači obavljaju svoj deo posla. Kako je Apostille pečat uređen u obliku štambilja u koji su, na odgovarajući način, uneti tražim podaci, dešava se da je potrebno i sadržaj pečata prevesti na novi jezik, a ne samo tekst dokumenta. Takođe je uglavnom dovoljno ovim pečatom overiti prevod, međutim, ima primera kada se traži da se Apostille pečat nalazi i na prevodu i na originalu.\nNa osnovu Administrativnog uputstva o Apostille pečatu, koje je prihvatila Vlada Kosova, apostiliranje dokumenata namenjenih upotrebi u inostranstvu u južnoj srpskoj pokrajini vrši Agencija za Civilnu Registraciju (ARC), koja radi pri Ministarstvu Unutrašnjih Poslova. Apostille potvrda važi 6 meseci od dana izdavanja, a ovaj postupak se završava u roku od 5 dana od dana podnošenja zahteva. Izuzetak predstavlja situacija kada se Apostille-om overavaju materijali potrebni za lečenje u inostranstvu. Tada se ovaj postupak završava u roku od 24 sata i oslobođen je plaćanja svih taksi. Zahtev za overu Apostille pečatom može da podnese stranka lično, neko od članova njene porodice, koji će srodstvo morati da dokažu važećim ličnim dokumentom ili, pak, osoba koju je za taj posao stranka lično ovlastila.\nAko postoji nešto što u ovom tekstu nismo dovoljno pojasnili, a tiče se našeg načina rada ili procesa obrade zvanične dokumentacije, nemojte oklevati da nam se obratite telefonom, mejlom ili da lično dođete u našu poslovnicu. Ovlašćeni koordinatori će učiniti sve da što detaljnije odgovore na vaša pitanja, a ako procene da je to potrebno, zakazaće vam i termin za besplatnu konsultaciju sa nekim od naših stručnjaka.\nKategorije prevoda za Suva Reka\nIzračunajte okvirnu cenu prevoda za Suvu Reku\nSpisak sudskih tumača za grad Suva Reka\nCenovnik prevodilačkih usluga sudskih tumača za grad Suva Reka\nSudski tumači i prevodioci u Suvoj Reci\nAkademija Oxford Suva Reka


Da li se sprema potpuno luda trampa između Juventusa i Cityja? - AM Sport\nNaslovnica Najnovije vijesti Da li se sprema potpuno luda trampa između Juventusa i Cityja?\nDa li se sprema potpuno luda trampa između Juventusa i Cityja?\nKako pišu inostrani mediji, Juventus i Manchetser City bi u predstojećem zimskom prijelaznom roku mogli da odrade zaista ozbiljan i neočekivan posao.\nPrva u nizu takvih informacija je da Građani u januaru žele dovesti Alexa Sandra za 40 miliona eura, koji je u Staru damu ljetos stigao iz Porta za 26 miliona eura. Ali, danas se pojavila potpuno nova informacija, koja bi definitvno napravila pravi “bum” u evropskom fudbalu.\nU današnjem izdanju Gazzette dello Sport osvanuli su naslovi o senzacionalnoj razmjeni između Juventusa i Manchester Cityja, u kojoj bi učestvovali ponajbolji igrači ovih klubova, Francuz Paul Pogba i Argentinac Sergio Aguero.\nŠto se tiče Pogbe, ovo nije nikakvo iznenađenje, jer su Građani u nekoliko navrata pokazivali interesovanje za njegove usluge i bili spremni platiti veliki novac za transfer mladog francuskog reprezentativca, ali ovo je prvi put da se Aguero spominje kao realna opcija ovakvih pregovora.\nBez obzira na priče koje se provlače kroz razne medije, nema sumnje da nas očekuje možda i jedan on najinteresantnijih prijelaznih rokova, a pošto je prvi januar vrlo blizu, nećemo još dugo čekati da vidimo rasplet tih događaja.


"Prijavu protiv Jerkov nije podneo Lutovac već pravni tim"\n„Prijavu protiv Jerkov nije podneo Lutovac već pravni tim“\nPolitika Autor:Beta21. maj. 202021:31 > 21:34\nDejan Nikolić / Foto: Printscreen/N1\nNa izjavu potpredsednice Demokratske stranke (DS) Aleksandre Jerkov ,koja je danas saslušana u Upravi policije za Beograd, da je prijavu protiv nje podneo predsednik DS Zoran Lutovac, reagovao je takođe jedan od potpredsednika DS Dejan Nikolić koji je za TV N1 rekao da "prijavu nije podneo Zoran Lutovac, već pravni tim".\nNikolić je za TV N1 izjavio da je „na spisku za saziv GO (DS za 17. maj) bilo falsifikovanih potpisa“.\n„Pravni tim nije podneo ciljano prijavu protiv Aleksandre Jerkov, već je podneo protiv podnosilaca incijative, to su bile tri osobe i protiv njih u pravnom smislu su pokrenute krivične prijave“, objasnio je on.\n„Gotovo sam siguran da Aleksandra Jerkov nije lično falsifikovala potpise, ali da jeste zloupotrebljena od neke grupe ljudi koji jesu falsifikovali potpise i koji su joj te potpise dali ili poturili“, kazao je Nikolić.\nNikolić je naveo da „sve što treba da Aleksandra Jekov uradi, jeste da kaže ko joj je dao falsifikovane potpise“.\nAleksandra Jerkov je danas pošto je dala izjavu u policiji, rekla novinarima da je odbacila sve navode iz prijave i da smatra da je prijava protiv nje podneta „isključivo iz političkih razloga“.\nGlavni odbor koji je za 17. maj tražila grupa funkcionera DS, među kojima je i Jerkov, nije održan, a za 31. maj Glavni odbor zakazao je predsednik DS Zoran Lutovac.\nAleksandra JerkovDejan NikolićDemokratska strankaPrijava


Tadić: Ne otkrivati ime zajedničkog kandidata | NS Reporter\nTadić: Ne otkrivati ime zajedničkog kandidata\nDatum: новембар 06, 2016\nBEOGRAD – Danas je veoma važno ne spekulisati sa imenom zajedničkog opozicionog predsedničkog kandidata, jer bi odgovor na to pitanje učinio veliku uslugu vlasti, izjavio je danas predsednik SDS Boris Tadić.\n“To bi Vučić i vlast veoma voleli. Kada bismo odgovarali na pitanje o zajedničkom kandidatu ovoga trenutka, onda bismo učinili veliku uslugu vlasti i niko ne treba da izlazi niti sa vlastitim kandidaturama, niti sa spekulacijama ko bi to mogao biti”, rekao je Tadić novinarima.\nTadić kaže da se mogući kandidati uzdržano ponašaju u ovom trenutku, baš zbog toga, da bi pozitivan aspekt njihove kampanje bio zagarantovan.\n“Vrlo je važno i da se svi obavežemo, ne samo pre izbora, nego i posle njih, da nećemo sarađivati sa SNS, ni na lokalu, ni na republičkom nivou. Svako treba da potpiše tu obavezu, nema to na reč, i da građani znaju na šta mogu da računaju”, naglasio je Tadić.\nDodik: Samo naivni veruju da su krize u BiH, Crnoj Gori i na Kosmetu slučajno u isto vreme


Fijasko klubova iz Jablaničkog okruga - JUGPRESS\nFijasko klubova iz Jablaničkog okruga\nRezultati 20.vanrednog kola: Rtanj – Jedinstvo (B) 3:1, Pukovac – Moravac Orion 1:0, Trajal – Budućnost 2:0, Car Konstantin – Radnički 3:2, Sinđelić – Dunav 6:0, Trstenik PPT : Tabane 1970 1:1, Ozren – Timok 0:1, radan – Jedinstvo (P) 0:0.\nNi u ovom vanrednom 20.kolu klubovi sa teritorije Jablaničkog okruga nisu se proslavile. Moravac Orion poražen je na gostovanju u obližnjem Pukovcu od istoimene ekipe sa 1:0, Jedinstvo iz Bošnjaca položilo je oružje od Rtnja na gostovanju u Boljevcu, gde su domaći fudbaleri slavili pobedu od 3:1, dok su mreže mirovale u Lebanu u meču između domaćeg Radana i Jedinstva iz Paraćina.\nRezultati 20.vanrednog kola: Budućnost – Dubočica 0:2, Nebeski anđeli – Vlasina 0:3, Balkanski – Pčinja 2:1, Lužnica – Morava 1:0, Polet 1980 – Brzi brod 3:1, OFK Niš – Vranjska banja 2:1, Sloga – Jablanica 5:2, Pusta reka – Tanasko Rajić 1:0.\nFudbaleri Dubočice uspeli su da savladaju u Orašju domaću Budućnost sa 0:2, i tako posle poraza drugoplasirane Pčinje iz Trgovišta od domaćeg Balkasnkog iz Dimitrovgrada sa 2:1, stekli su prednost od pet bodova viška u odnosu na drugoplasiranog zonaša iz Trgovišta.\nU narednom kolu, igra se derbi proleća u Trgovištu gde će megdan podeliti leskovačka Dubočica i domaća Pčinja. Ukoliko se sa ovog gostovanja leskovački zonaš bude vratio neporažen, to bi po mnogima značilo da je Dubočica praktično osigurala prvo mesto. Poraz domaćina značio bi kraj svih njihovih nadanja da mogu osvojiti prvo mesto.


Ministar za Kosovo i Metohiju Goran Bogdanović rekao je na sjednici Odbora da je predloženim budžetom predviđena pomoć lokalnim samoupravama čime se odbacuju tvrdnje da Srbija “tjera kosovske Srbe da prihvate prištinske institucije”.\nBogdanović je istakao da nije istina da se ukidaju jedinice lokalne samouprave i dodao da je finansiranje zdravstva, prosvjete i drugih oblasti predviđeno budžetima nadležnih ministarstava.\nOn je ukazao na potrebu i obavezu stroge kontrole potrošnje sredstava iz budžeta, te dodao da je u budžetu za narednu godinu prvi put predviđena kontrola trošenja državnog novca.\nPrema riječima Bogdanovića, ukoliko se budu poštovali Ustav i zakoni Srbije predstojeći parlamentarni izbori biće raspisani i na Kosovu i Metohiji.\nPoslanik kluba “Za evropsku Srbiju” Srđan Milivojević upitao je, komentarišući kritike što popis stanovništva nije sproveden i u pokrajini, kako je neko mogao da misli da će se to uraditi, navodeći primjer Kosovske Vitine, a da se životi popisivača ne ugroze.\nPoslanici opozicije kritikovali su predloženi budžet, jer smatraju da ga “Vlada unazad tri godine samo prepisuje”, a da njegova raspodjela, “po stanovniku”, pokazuje da “Srbin u centralnoj Srbiji vrijedi 1.100 evra, a na Kosovu i Metohiji 350 evra”.\nPoslanik opozicionog DSS-a Vladimir Milentijević ponovio je stavove svoje stranke da je cilj Vlade Srbije da sve resurse usredsrijedi na dobijanje statusa kandidata za članstvo u EU, a da se Srbi na Kosovu integrišu u prištinske institucije. Srna\nTagovi: budzetgoran bogdanovickosovosrdjan milivojevicvladimir milentijevic


Tužiteljstvo Bosne i Hercegovine uputilo je prijedlog Sudu BiH za određivanje pritvora od 30 dana za premijera Federacije BiH Fadila Novalića, suspendiranog direktora Federalne uprave civilne zaštite Fahrudina Solaka i vlasnika kompanije Srebrena malina Fikreta Hodžića, osumnjičene u predmetu „Respiratori“, saopćeno je iz Tužiteljstva.\nOsumnjičeni su jučer popodne predati u nadležnost Tužiteljstva BiH, nakon što su dan ranije zadržani u Državnoj agenciji za istrage i zaštitu (SIPA).\nTužiteljski tim nastavlja rad na predmetu, saopćeno je iz Tužiteljstva BiH.\nTužiteljstvo još nije saopćilo za šta ih sumnjiči, ali je iz izvora u Agenciji za istrage i zaštitu (SIPA) BiH za Radio Slobodna Evropa (RSE) rečeno da "postoje osnovi sumnje da su počinili krivična djela udruživanje radi činjenja krivičnog djela, pranje novca, krivotvorenje službene dokumentacije, zloupotrebu položaja i primanje dara i drugih oblika koristi".\nRespiratore je iz Kine nabavila Vlada Federacije BiH, odnosno Federalna uprava Civilne zaštite preko firme "FH Srebrena malina" u vrijednosti od 10,5 miliona maraka (5,25 miliona eura).\nSve je zatim postalo predmetom istrage Tužiteljstva BiH, i to nakon što je predmet "Respiratori" preuzelo od Kantonalnog tužilaštva Sarajevo 4. maja, prvo stoga što se pomenuta firma bavi proizvodnjom i preradom malina, a u istrazi koja je uslijedila je utvrđeno i da su respiratori neupotrebljivi.\nPrva pošiljka od 80 respiratora stigla je 24. aprila, a vještačenjem je Tužiteljstvo utvrdilo da njihovo korištenje nije preporučeno u jedinicama intenzivne njege.\n"Nabavljeni ventilatori ne posjeduju ni minimum potrebnih bitnih karakteristika za adekvatan tretman pacijenata u jedinicama intenzivne terapije, među koje spadaju pacijenti oboljeli od COVID-19", navodi se u izvještaju stručnog vještaka, čije je mišljenje Tužiteljstvo BiH objavilo 11. maja.\nPreostalih 20 od ukupno 100 respiratora nabavljenih iz Kine stiglo je na Međunarodni aerodrom u Sarajevu tek u srijedu 27. maja.


Jeremić: Imamo šanse u trci za naslednika Ban Ki Muna - 30.05.2016, Sputnik Srbija\nJeremić: Imamo šanse u trci za naslednika Ban Ki Muna\nKandidat Srbije za generalnog sekretara Ujedinjenih nacija Vuk Jeremić ocenio je danas da će Srbija biti blizu pobede u utakmici za naslednika Ban Ki Muna... 30.05.2016, Sputnik Srbija\nDobro bi bilo za region i pomirenje u regionu da Vuk postane generalni sekrrtar, Srbin po ocu, po majci potomak poznate porodice Pozderac iz krajine\n© Tanjug / ZORAN ZESTIC Vuk Jeremić\nKandidat Srbije za generalnog sekretara Ujedinjenih nacija Vuk Jeremić ocenio je danas da će Srbija biti blizu pobede u utakmici za naslednika Ban Ki Muna ukoliko istočna Evropa bude dala svog kandidata, i dodao da je kandidatura naše zemlje jedina ispraćena zvaničnim dokumentom, odnosno platformom sa 53 konkretna obećanja.\nJeremić je za Radio-televiziju Srbije rekao da će do kraja oktobra biti poznat Banov naslednik, dodajući da će početak izbornog procesa biti u poslednjoj nedelji jula i da će biti održano više krugova glasanja, od kojih je samo poslednji, u oktobru, javan.\nJeremić: Vratiti poverenje čovečanstva u UN\n11 Maj 2016, 17:37\nKako je istakao, došlo je do promene u proceduri, i prvi put su se kandidati predstavili zvanično na Plenumu Generalne skupštine UN. On je dodao da se nakon saslušanja procedura premešta u Savet bezbednosti, koji čini 15 zemalja.\n„Prvi put se zna ko su kandidati i prvi put su oni pozvani u Generalnu skupštinu UN da predstave svoje programe. Prvi put postoji jedna vrsta transparentnosti, koja nije dosad pratila izbor za generalnog sekretara, i prvi put se kaže da je ceo svet jedna celina“, rekao je Jeremić.\nOn je istakao da se izbor vrši u Savetu bezbednosti, te da podleže pravu veta svih pet stalnih država-članica — SAD, Rusije, Kine, Velike Britanije i Francuske.\nUpitan da li ima naklonost Vašingtona, odnosno da li će mu SAD oprostiti bliskost sa Pekingom i Moskvom, Jeremić je istakao da Sjedinjene Države, kao jedne od pet stalnih članica Saveta bezbednosti, imaju pravo da stave veto, ali da se izjašnjavaju o dokumentu.\n14 April 2016, 18:30\n„Ono što stoji na stolu kada je reč o kandidaturi Srbije jeste konkretna platforma i 53 stvari koje smo spremni da sprovedemo u delo ako dobijemo poverenje“, naglasio je Jeremić.\nJeremić je ocenio da je svih 11 kandidata za naslednika Ban Ki Muna kvalifikovano za tu poziciju i istakao da je prednost bivše premijerke Novog Zelanda Helen Klark što je žena, ali da je prema nepisanom pravilu sada red na istočnu Evropu da dâ svog kandidata.\nOn je ocenio da je objava kandidature ministra spoljnih poslova Slovačke Miroslava Lajčaka neposredno pre dolaska na mesto predsedavajućeg EU „legitimna“, dodajući da je on već godinama u kampanji za generalnog sekretara.\n30 Maj 2016, 22:32


Poželjni poslovni partneri - LRC započeo projekat Bonitetne certifikacije\nLRC je zvanično predstavio i započeo projekat Bonitetne certifikacije kompanija iz Bosne i Hercegovine sa izuzetnim pokazateljima uspješnosti poslovanja. Ocjena boniteta je sastavni dio LRC Business Intelligence poslovne platforme i bazirana je na analizi finansijskih pokazatelja poslovanja kompanija prema međunarodnim standardima i najboljom praksom.\nPrvi certifikati su dodijeljeni kompanijama: Rehau, Electra, Energoinvest-SUE, Elta-Kabel, Merkur osiguranje, Planet, Tvornica cementa Kakanj, Bramac Krovni Sistemi, Suman, Konjic-Karton, Schenker i Network, i to u sklopu Leadership konferencije koja je održana u Sarajevu.\nLRC na tržištu Bosne i Hercegovine već 16. godinu prikuplja i analizira informacije o kompanijama, sa posebnim naglaskom na njihove finansijske rezultate i likvidnost, a u protekle tri godine aktivno radi i na bonitetnom ocjenjivanju kompanija. Metodologija analize boniteta podrazumijeva analizu finansijskih performansi tokom posljednje dvije godine poslovanja, a uzima u obzir dinamičke i statičke finansijske pokazatelje.\nCilj projekta je da kompanijama koje su to svojim poslovnim rezultatima dokazale, omogućimo da imaju neovisnu i mjerljivu ocjenu svog tržišnog kredibilteta, kako bi bile prepoznate kao poželjni poslovni partneri.


NACIONALNA SLUŽBA ZA ZAPOŠLJAVANJE: FINANSIJSKA I SAVETODAVNA PODRšKA POSLODAVCIMA PRI ZAPOšLJAVANJU NOVIH RADNIKA\nNacionalna služba za zapošljavanje - Filijala za grad Beograd pozvala je poslodavce da iskoristite finansijsku i savetodavnu podršku pri zapošljavanju novih radnika.\nIz NSZ obaveštavaju poslodavce iz privatnog sektora da još uvek nisu popunjene kvote za učešće u programima dodatnog obrazovanja i obuka, te da mogu konkurisati po javnim pozivima objavljenim još 27. marta 2015. godine.\nUčešće u realizaciji programa dodatnog obrazovanja i obuke svom preduzeću obezbediće dobre radnike, istovremeno omogućavajući mladima da dođu do prvog radnog iskustva, dodaje se u saopštenju.\nProgram "Stručna praksa" podrazumeva stručno osposobljavanje nezaposlenih za samostalan rad u struci i sticanje uslova za polaganje stručnog ispita, u skladu sa posebnim zakonom, bez zasnivanja radnog odnosa.\nPraksa traje najduže 12 meseci i namenjena je nezaposlenima bez radnog iskustva u struci ili sa radnim iskustvom koje nije dovoljno za polaganje stručnog ispita.\nAngažovanim licima NSZ isplaćuje novčanu pomoć u mesečnom iznosu od 10.000, 12.000 ili 14.000 dinara, u zavisnosti od nivoa obrazovanja.\nProgram "Stručna praksa u cilju sticanja posebnih praktičnih znanja i veština" traje šest meseci i namenjena je nezaposlenima sa srednjim, višim i visokim obrazovanjem bez radnog iskustva u struci ili sa radnim iskustvom kraćim od pola godine kojima NSZ isplaćuje novčanu pomoć u mesečnom iznosu od 10.000, 12.000 ili 14.000 dinara u zavisnosti od nivoa obrazovanja.\nProgram "Sticanje praktičnih znanja" podrazumeva osposobljavanje nezaposlenih bez kvalifikacija, radi sticanja znanja i veština za obavljanje konkretnih poslova, zasnivanjem radnog odnosa kod poslodavca.\nProgram traje šest meseci, a obaveza poslodavaca je da zaposlena lica zadrže u radnom odnosu još najmanje šest meseci.\nNSZ refundira poslodavcu neto zaradu lica u mesečnom iznosu od 23.000 dinara i pripadajući porez i doprinose za obavezno socijalno osiguranje\nInformacije o ovom i drugim programima mogu se dobiti u organizacionim jedinicama Filijale za grad Beograd, putem Pozivnog centra NSZ: 0800/300-301.\nPoslodavci se mogu obratiti NSZ za podršku i savet u vezi sa svim pitanjima koja se tiču angažovanja novih radnika, dodaje se u saopštenju.\nIz NSZ podsećaju da im mogu naći adekvatno rešenje i uputiti poslodavce u to koji program je u skladu sa njihovim potrebama, zahtevima i mogućnostima, dodaje se u saopštenju.


Skupa čokolada -12 miliona evra – Portal NAŠE SELO\nU Novom Sadu, uz najviši državni vrh, obeležen je početak izgradnje švajcarske kompanije čokolade Beri Kalbo (Barry Callebout). Kako je saopšteno, u početnom, petogodišnjem periodu, oni će uložiti 50 miliona evra. Nova ekonomija prenosi da je za ovu investiciju kompanija Beri kalbo od države Srbije dobila pomoć od 12 miliona evra za najmanje 100 novih radnika.\nFoto: buducnostsrbije/instagram / Postavljenje kamena temeljca\nGradnja fabrike trajaće oko 12 meseci, a predviđeno je da na istom mestu bude i Čokoladna akademija, kao i razvojni centar na 2.000 kvadratnih metara.\nFabrika će biti izvozno orijentisana, sa procenjenim izvozom robe vredne 150 miliona evra godišnje, a vlasnici očekuju da će biti i centar za sve konditore i zanatlije iz Srbije.\nFabrika u Novom Sadu predstavljaće i regionalni centar, iz kog će Beri kalbo snabdevati čokoladom tržišta jugoistočne Evrope.\nPostavljanju kamena temeljca prisustvovao je predsednik Srbije Aleksandar Vučić, predsednik Pokrajinske vlade Igor Mirović, gradonačelnik Novog Sada Miloš Vučević, predsednik Skupštine Vojvodine Ištvan Pastor i predstavnici Beri Kalboa.\nPredsednik Aleksandar Vučić rekao je da je danas važan i veliki dan za Vojvodinu i Srbiju jer počinje izgradnja fabrike u kojoj će raditi 100 ljudi i gde će plate inženjera i tehnologa biti kao i u Evropi, a plate radnika veće od proseka u zemlji.\n„Ovo je velika investicija i očekujem da u junu ili julu počne i izgradnja Čokoladne akademije, što bi značilo dodatni angažman za naše stručnjake i za Univerzitet u Novom Sadu“, rekao je Vučić.\nOn je podsetio da je visina investicije bila opredeljujuća da država kompaniji Beri Kalbo da pomoć od 12 miliona evra i da bi dobila i više da je to tražila jer se radi o velikom i važnom investitoru.\nDirektor fabrike u Novom Sadu Stojan Kemera je rekao da će se u proizvodnji koristiti sirovine iz Srbije i da će ona klijente u Srbiji i drugim zemljama, kao što su poslastičari i pekari, snabdevati kvalitetnim proizvodima.\nUgovor o izgradnji fabrike, u septembru prošle godine, potpisali su predstavnici Vlade Srbije i menadžmenta kompanije Bari Kalbo, kojoj je u vlasništvo bez naknade preneto zemljište od dva hektara i devet ari, koje se nalazi na Zrenjaninskom putu u postojećoj industrijskoj zoni Novog Sada.\nKako prenosi Nova ekonomija, za subvenciju od 12 miliona evra Beri Kalbo se zauzvrat obavezao da zaposli najmanje 100 novih radnika.\nOvo kako navode praktično znači da ova subvencija može da znači 120.000 evra po radnom mestu. Kako se navodi u ugovoru, novozaposleni radnici Beri Kalboa u Srbiji će imati osnovnu zaradu koja je najmanje za 20 odsto veća od minimalca.\nSubvencija će biti isplaćena Beri Kalbou u pet godišnjih tranši, od 2020. do 2024. godine, a najveća pojedinačna tranša od 8,24 miliona evra treba da bude isplaćena sledeće godine.\nKompanija Beri Kalbo osnovana je 1996. godine spajanjem belgijske „Kalbo“ (Callebaut) i francuske kompanije „Kakao beri“ (Cacao Barry), a sedište joj je u Cirihu. Kompanija ima fabrike u više od 30 zemalja u kojima zapošljava oko 11.500 ljudi.


Brus ONLINE - Održana prezentacija izmena dela PGR za naselje Brzeće\nOdržana prezentacija izmena dela PGR za naselje Brzeće\nRani javni uvid povodom izrade dela Plana generalne regulacije za naselje Brzeće - Kopaonik celina 6 (zona skijališta) i dela celine 3 (centralna turistička zona Bela Reka) organizovan je u trajanju od 15 dana (od 01. novembra do 15.novembra 2018. godine).\nTim povodom održana je i javna prezentacija materijala plana 07. novembra 2018. godine na kojoj su prisustvovali obrađivač plana, predstavnici pojedinih javnih preduzeća, turističkih objekata u Brzeću kao i građani koji su davali svoja mišljenja ali i sugestije pre usvajanja izmene plana.\nPredstavnici JKP Rasina su sugerisali da izmena plana treba da obuhvati i izvorište koje je na oko 200 metara od ski žičare Bela Reka kao i kaptažu koja je nešto bliže a koje snabdevaju pijaćom vodom Turistički centar Bela Reka kao i naselje Brzeće.\nSugestije od strane građana su bile da bi pri izmeni plana trebalo obuhvatiti širu oblast kako bi se uredio veći deo turističkog centra ali i uštedelo pri budućim izmenama plana.\nOno što je značajno je to da pravna i fizička lica mogu dostaviti primedbe i sugestije u pisanoj formi nosiocu izrade plana, Opštinskoj upravi opštine Brus, zaključno sa 15. novembrom 2018. godine, a sve primedbe koje budu evidentirane mogu uticati na planska rešenja.\nIzmena dela Plana generalne regulacije za naselje Brzeće – Kopaonik celina 6 ( zona skijališta ) i dela celine 3 ( centralna turistička zona – Bela reka )-RANI JAVNI UVID možete preuzeti OVDE


Danas: SAD oduševljene Kurtijevom demokratičnošću, šokirane Vučićem, ali traže kompromis - Kosovo Online\n22. Jul 2021. • 12:24\nAdministracija američkog predsednika Džozefa Bajdena u nastavku pregovora o rešavanju kosovskog problema više će "pritiskati" predsednika Srbije Aleksandra Vučića, nego premijera Kosova Aljbina Kurtija, kako bi se došlo do nekog kompromisnog rešenja, piše beogradski list Danas, pozivajući se na "nezvaničnu izjavu predstavnika diplomatskih krugova iz Vašingtona".\nU tekstu koji su preneli Koha i još neki prištinski mediji, sagovornik Danasa ističe: "U Vašingtonu su impresionirani Kurtijevom demokratičnošću", a s druge strane, "šokirani Vučićevim autoritarizmom".\nKako Danas saznaje, predsedniku Srbije, establišment SAD zamera, između ostalog, "nedostatak smisla za dijalog s političkim protivnicima, preteranu kontrolu nad medijima", kao i "zapaljive izjave koje često daju on i pojedini njegovi saradnici o susedima Srbije na Zapadnom Balkanu".\nŠto se Kurtija tiče, tvrdi se da "uživa podršku Amerike u većini političkih segmenata", iako se smatra "neugodnijim sagovornikom" Amerike od svog prethodnika na funkciji Avdulaha Hotija. U tom kontekstu, ističe se da "Kurti želi ono za šta se zalaže i Bajdenova administracija – da Kosovo dobije priznanje od strane Srbije", piše Danas.\nIzvor Danasa objašnjava da Amerika očekuje da Kurti sprovede obećane reforme, "naročito one koje se odnose na vladavinu prava, uključujući borbu protiv korupcije", te da "ozbiljno računaju" i na kosovsku predsednicu Vjosu Osmani, koja "ima izuzetno dobre političke veze u krugovima bliskim Bajdenu".\nOsmani, koja se školovala na američkom Univerzitetu u Pitsburgu, je, podseća Danas, povodom stupanja na predsedničku dužnost Džozefa Bajdena javno poručila predsedniku SAD: "Na čelu naše savezničke države, Sjedinjenih Američkih Država, od danas je kosovski prijatelj. Želim vam puno sreće na mestu predsednika Sjedinjenih Država, sa snažnim uverenjem da su Amerikanci napravili pravi izbor i da će demokratija ove države i dalje biti referenca za celu planetu".\nKako objašnjava izvor Danasa: "Karen Donfrid, koja treba da bude imenovana za pomoćnicu državnog sekretara SAD za Evropu i Evroaziju, verovatno će izabrati novi tim, uključujući specijalnog predstavnika za Zapadni Balkan". Donfrid je, podseća Danas, u aprilu nominovana za funkciju u Stejt departmentu, i to sa mesta predsednice nemačkog Maršalovog fonda, jednog od najuticajnijih tink-tenkova u Americi.\nAleksandar Vučić Briselski dijalog Aljbin Kurti Džo Bajden\nKazes a,to i ja isto mislim.Takva demokraticnost je je postojala jedino kod Platona,Aristotel i Sokrata i njhovih postulata drzi se i Kurti,vidi se da pre spavanja a i rano izjutra procita na brzinu nekoliko filozofskih kjiga,pa krene na posao.\nJos kad bi senilni Bajden ili Dzo znao ko je Kurti covek i da poveruje u ovako nesto demokraticno\nOvo nema nikakve veze sa istinom. Običan pamflet da se diskredituje Vućić. Ameri su dva puta oborili Kurtijevu vladu i opet će ako bude sreće.\nBajden neće odbiti Erdoganovu ponudu da zajedno lobiraju da što više država prizna Kosovo, ali ostaje pitanje koliki Erdogan tu može da da doprinos, kaže Franc-Lotar Altman, nezavisni nemački akademik za Danas.\nHaradinaj o pregovorima u Briselu: Uzaludni sastanak, bez SAD dijalog je mrtav\nOsmani: Hvala Bajdenu i Merkelovoj na posvećenosti integraciji Zapadnog Balkana u EU


Stotine 'izdajnika' čeka rehabilitaciju\nPIŠE: S. Dedeić\nOdluka veća Okružnog suda u Nišu, kojom je rehabilitovan Dragiša Cvetković, ponovo podelila Srbiju.\nPravda... Dragiša Cvetković\nbio je jedan od\nOd usvajanja Zakona o rehabilitaciji, u aprilu 2006. godine, do danas rehabilitovano je 758 osoba, dok je u proceduri još nekoliko stotina postupaka, ali niko sa sigurnošću ne može da kaže koliko tačno, jer se novi zahtevi podnose gotovo svakodnevno, kaže za Press nedelje profesor Željko Zirojević, koji je kao stručni saradnik učestvovao u 166 do sada održanih procesa.\nOdluka veća Okružnog suda u Nišu, kojom je rehabilitovan Dragiša Cvetković, bivši predsednik Vlade Kraljevine Jugoslavije, jedan od potpisnika protokola o pristupanju Jugoslavije Trojnom paktu 1941. godine, ponovo je aktuelizovala priču o tome šta znači proces rehabilitacije onih koji su nakon Drugog svetskog rata proglašavani narodnim neprijateljima i u mnogim slučajevima - streljani. Zirojević ističe da je na prvom mestu moralna satisfakcija porodica, koje dobijaju mogućnost da sa porodičnog imena skinu ljagu nanetu pre više decenija, ali će to značiti i šansu za povratak imovine, koja je oduzimana nakon presuda.\nStradali zbog prejake reči\n- Među prvim rehabilitovanim, ako ne i prvi, bio je vitez gvozdenog puka Blagoje Krušić, nosilac 16 najvećih odlikovanja, među kojima i francuske Legije časti, koji je optužen da je u Drugom svetskom ratu, mada težak invalid, bio agent organizacije Draže Mihailovića i na osnovu toga je streljan. U 80 odsto slučajeva koje sam vodio, dokumenta su nepobitno dokazala da su ljudi samo stradali zbog nečije „prejake reči"- priča Zirojević.\nOn kaže da je 26 osoba, u čije je slučajeve bio uključen, sud odbio da rehabilituje, jer je utvrđeno da su „okrvavili ruke" tokom rata.\n- Ne bih govorio o imenima tih ljudi, zbog njihovih porodica, ali nisu u pitanju poznate ličnosti. Proces rehabilitacije obuhvata i zatočenike sa Golog otoka. U proceduri su zahtevi za kneza Pavla Karađorđevića, maršala dvora Milana Antića, jednog od direktora „Ruskog cara" Nikifora Babića, generala Milana Nedića, a pokrenuće se i zahtev za rehabilitaciju Arsa Jovanovića, partizanskog načelnika Generalštaba - kaže Zirojević.\nDačić osudio rehabilitaciju Cvetkovića\nMinistar unutrašnjih poslova i predsednik SPS-a Ivica Dačić osudio je juče odluku suda u Nišu da rehabilituje Dragišu Cvetkovića. On je kazao da je ta odluka „izuzetno loša poruka za mlade generacije" u Srbiji.\n- Apsolutno je pogrešna odluka da se rehabilituje neko ko je potpisao Trojni pakt sa Hitlerom. Srbija i Srbi polako postaju narod koji se stidi svoje borbe protiv fašista. Postaviću to pitanje svojim koalicionim partnerima, sa kojima imamo sporazum da negujemo antifašizam - rekao je Dačić.\nMeđu poznatim ličnostima koje su do sada rehabilitovane su i predsednik jugoslovenske vlade u izbeglištvu Slobodan Jovanović, Momčilo Ninčić, ministar spoljnih poslova u izbegličkoj vladi, glumica Žanka Stokić, ali i književnici Borislav Pekić i Dragoslav Mihailović, koji je bez suđenja poslat na Goli otok.\nNeprijatelj na moneti\nInteresantno je da se lik Slobodana Jovanovića, koji je 1946. proglašen za narodnog neprijatelja, godinama pre rehabilitacije nalazio na novčanici od 1.000 dinara, a da je, takođe, nagrada „Žanka Stokić" dodeljivana šest godina pre nego što je sud ukinuo presudu kojom je 1945. godine, kao narodni izdajnik, osuđena na gubitak nacionalne časti.\nIstoričar Miodrag Janković, jedan od podnosilaca zahteva za rehabilitaciju kneza Pavla, očekuje da će taj proces biti završen do kraja ove godine.\n- Mislim da je rehabilitacija Dragiše Cvetkovića izuzetno važan događaj za Srbiju, jer je to uvod u proces koji će oboriti laž o 27. martu, ključnom događaju za Srbiju u 20. veku. Proces Dragiši Cvetkoviću započet je u Beogradu i trajao godinu i po dana, a onda je prenet u Niš i rešen prilično brže. Zahtev za rehabilitaciju kneza Pavla podnet je pre više od godinu dana, predali smo ogromnu dokumentaciju koja govori o njegovoj nevinosti i očekujemo da se uskoro razbije još jedna neistina - ističe Janković.


Kako su u prvom timu ostalo samo šestorica igrača, će klub će zatražiti odlaganje prvenstvene utakmice protiv Tuzle i utakmice Kupa protiv mostarskog Veleža.\nIz kluba su poručili da je pre nekoliko dana njihovih 12 igrača osetilo simptome i da su svi odmah poslati u izolaciju, a testiranje koje je odrađeno juče potvrdilo da su jedan član stručnog štaba i još šestorica igrača inficirani.\nMTEL PREMIJER LIGA BIH: Sarajevo - Široki Brijeg 17.10.2020.\nU čitavoj situaciji još veći problem leži u činjenici da su svi ovi igrači morali da igraju derbi meč 11. kola Premijer lige BiH minulog vikenda protiv Sarajeva, koji su izgubili sa 0:2.\nUprava Širokog je tražila od Saveza da hitno odloži utakmicu jer korona ušla u ekipu, ali njihov zahtev je odbijen.\n- Iako je FK Široki Brijeg pre spomenute utakmice, usled razvoja celokupne situacije, o svemu telefonski obavestio protivničku ekipu i FS Bosne i Hercegovine, oni su se oglušili na naše molbe za odlaganjem utakmice, navode iz kluba.\nIz Širokog je stigao i apel da se čitavoj situaciji pristupi ozbiljno jer je u pitanju zdravlje svih sportskih radnika, a i dalje nije poznato da li u redovima Sarajeva možda ima pozitivnih na korona virus.


Bivši francuski predsjednik Sarkozy osuđen zbog korupcije - Povezane vesti - Naslovi.net\nBivši francuski predsjednik Sarkozy osuđen zbog korupcije\nBivši francuski predsjednik Nicolas Sarkozy proglašen 1. marta je krivim za pokušaj podmićivanja sudije i zloupotrebu položaja zbog čega je osuđen na tri godine zatvora, od čega dvije godine uslovne kazne prenosi Reuters. Sarkozy koji je bio… »\nBivši predsednik Francuske osudjen zbog korupcije, žaliće se na presudu\nBivši francuski predsednik Nikola Sarkozi (Nicolas Sarkozy) uložiće žalbu na presudu kojom je danas osudjen na kaznu zatvora zbog korupcije, izjavila je Sarkozijeva braniteljka Žaklin Lafon (Jacqueline Laffont). Sud u Parizu proglasio je danas… »\nBivši francuski predsednik Nikola Sarkozi (Nicolas Sarkozy) uložiće žalbu na presudu kojom je danas osuđen na kaznu zatvora zbog korupcije, izjavila je Sarkozijeva braniteljka Žaklin Lafon (Jacqueline Laffont). Sud u Parizu proglasio je danas… »\nBBC News 01.03.2021\nNikola Sarkozi osuđen je zbog pokušaja podmićivanja sudije i može da služi kaznu kod kuće. Bivši predsednik Francuske Nikola Sarkozi osuđen je na tri godine zatvora zbog korupcije i trgovine uticajem. Odlukom suda, on je osuđen na jednogodišnji… »\nSarkozi najavio da će uložiti žalbu na presudu\nBivši francuski predsednik Nikola Sarkozi uložiće žalbu na presudu, kojom je u ponedeljak osuđen na kaznu zatvora zbog korupcije, izjavila je Sarkozijeva braniteljka Žaklin Lafon. Sud u Parizu proglasio je Sarkozija krivim za korupciju i trgovanje… »\nOglasila se Karla Bruni: Ljubavi, borba se nastavlja\nKarla Bruni Sarkozi oglasila se na svom Instagram profilu povodom današnje presude njenom suprugu, bivšem francuskom predsedniku Nikolasu Sarkoziju. On je osuđen zbog zloupotrebe službenog položaja, mita i korupcije. Sud u Parizu ga je danas… »\nPARIZ – Sud u Parizu proglasio je danas bivšeg francuskog predsednika Nikolu Sarkozija krivim za korupciju i trgovanje uticajem i osudio ga na godinu dana zatvora i dve godine uslovno. Šezdesetšestogodišni političar, koji je bio predsednik od 2007… »\nBivši predsednik Francuske Nikola Sarkozi osuđen je na tri godine zatvora zbog korupcije i trgovine uticajem. Odlukom suda, on je osuđen na jednogodišnji zatvor uz dve godine uslovne kazne. Na istu kaznu osuđen je i njegov bivši advokat Tijeri… »\nDojče vele 01.03.2021\nSud u Parizu proglasio je danas bivšeg francuskog predsednika Nikolu Sarkozija krivim za korupciju i trgovanje uticajem i osudio ga na godinu dana zatvora i dve godine uslovno. DW.COM Šta je Sarkozi stvarno hteo u Libiji? Pariz je bio jedan od… »\nZbog korupcije i zloupotrebe položaja bivši francuski predsednik Nikola Sarkozi danas je prvostepeno osuđen na tri godine zatvora, od kojih dve godine uslovno. Tu odluku je doneo pariski Krivični sud, a zajedno sa Sarkozijem osuđeni su i Tjeri Hercog… »\nNikola Sarkozi osuđen je zbog pokušaja podmićivanja sudije i može da služi kaznu kod kuće. Getty Images Bivši predsednik Francuske Nikola Sarkozi osuđen je na tri godine zatvora zbog korupcije i trgovine uticajem. Odlukom suda, on je osuđen na… »\nSarkozi ide u zatvor: Proglašen je krivim za korupciju\nBivši francuski predsednik Nikola Sarkozi proglašen je krivim na sudu po dve tačke optužnice za korupciju i zloupotrebu položaja i ići će u zatvor na godinu dana uz dve godine uslovne kazne. Sarkozi koji je bio predsednik od 2007. do 2012, čvrsto… »\nPresedan u Francuskoj: Zbog čega je osuđen Sarkozi\nBivši francuski predsednik Nikola Sarkozi osuđen je danas zbog mita, korupcije i zloupotrebe položaja. On je dobio tri godine, od čega godinu dana zatvorske i dve godine uslovne kazne. Ovo suđenje smatra se presedanom u Francuskoj. Bivši predsednik… »\nBivši francuski predsednik Nikolas Sarkozi (66) danas je prvostepeno osuđen na tri godine zatvora, od kojih dve godine uslovno, zbog korupcije i zloupotrebe položaja. Tu odluku je doneo pariski Krivični sud, a zajedno sa Sarkozijem osuđeni su i Tjeri… »\nOsuđeni i sarkozijevi saradnici: Među njima i advokat bivšeg francuskog predsednika!\nBIVŠI francuski predsednik Nikola Sarkozi osuđen je zbog mita i zloupotrebe požaja. Sarkozi je osuđen na tri godine zatvora, od kojih dve godine uslovno, zbog korupcije i zloupotrebe položaja. Sarkozi ima 10 dana da uloži žalbu na presudu. Nicolas… »\nSarkozi osuđen na 3 godine zatvora, 2 uslovno,zbog korupcije\nPARIZ - Bivši francuski predsednik Nikola Sarkozi (66) danas je prvostepeno osuđen na tri godine zatvora, od kojih dve godine uslovno, zbog korupcije i zloupotrebe položaja. Tu odluku je doneo pariski Krivični sud, a zajedno sa Sarkozijem osuđeni su… »\nSarkozi zbog korupcije osuđen na 3 godine zatvora, 2 uslovno\nPARIZ: Bivši francuski predsednik Nikola Sarkozi (66) danas je prvostepeno osuđen na tri godine zatvora, od kojih dve godine uslovno, zbog korupcije i zloupotrebe položaja. Tu odluku je doneo pariski Krivični sud, a zajedno sa Sarkozijem osuđeni su i… »\nBivši francuski predsednik Nikolas Sarkozi proglašen je danas krivim na sudu po dve tačke optužnice za korupciju i zloupotrebu položaja i osuđen na godinu dana zatvora uslovno na dve godine. Sarkozi koji je bio predsednik Francuske od 2007. do 2012… »\nBivši predsednik Francuske Nikola Sarkozi osuđen je na tri godine zatvora zbog korupcije i trgovine uticajem. Odlukom suda, on će ići u zatvor na godinu dana uz dve godine uslovne kazne, javlja BBC. Na istu kaznu osuđen je i bivši advokata Tijeri… »\nPresuda u procesu protiv bivšeg francuskog predsednika Nikole Sarkzija (Nicolas Sarkozy) po optužbama za korupciju i trgovinu uticajem treba da bude izrečena danas. Sarkozi koji je bio predsednik od 2007. do 2012, čvrsto je demantovao sve navode za… »\nNova pre 56 minutajoš 1 povezana\nDanas pre 33 minutajoš 3 povezane


Marin: Želimo ponovo u Ligu šampiona\nN1info\t15.08.2019 12:10\nIpak , za potvrdu je bilo neophodno da naš tim prođe kroz utakmicu koja je obilovala uzbuđenjima, a slavlje je stiglo tek posle penal serije. Posle eliminacije Kopenhagena, asistent za vodeći gol uz osmeh je napravio rezime.\n"Obećali smo prolaz prošle nedelje i to smo i ostvarili. Pokazali smo karakter, uprkos povratku rivala i crvenom kartonu Milunovića. Borili smo se do kraja, verovali do poslednjeg minuta. Na kraju penali, bujica emocija i plasman u sledeću rundu. Veoma smo srećni", izjavio je kapiten crveno-belih.\n"Igrali smo vrlo dobro u prvom poluvremenu. Obezbedili smo grupnu fazu evropskog takmičenja treću godinu zaredom. Znate nas i ne bih da pričam mnogo, želimo ponovo da uđemo u Ligu šampiona".\n"Kapitenska traka je završila kod mog kuma. Imali smo fenomenalnu podršku sa tribina sa kojih su nas bodrili članovi familije i prijatelji. Danas smo igrali za naše porodice. Šef je rekao pre utakmice: zaboravite sve i igrajte za žene i decu. Pružaju nam svakodnevno podršku i ovim smo im se odužili".\n"Pogodio sam prečku. Šteta što nije ušla, ali je u ovoj situaciji super osećaj i kad promašite penal. Bitno je da smo prošli. Bilo je teško sa deset igrača, da smo ostali sa 11 rešili bismo utakmicu i u 90 minuta. Sledi duel sa Jang Bojsom, biće dosta naših navijača i na gostovanju kako iz Švajcarske tako i iz Nemačke ",rekao je Marin.


Srbija nagrađuje vaterpoliste sa po 30 000 evra! | BN\nSrbija nagrađuje vaterpoliste sa po 30 000 evra!\nMinistar sporta Vanja Udovičić kaže da ga ljute priče da su političari uz sport samo kad treba se slikaju. "Ova vlada isplaćuje sve saveze na vreme. Ne dugujemo nikome", tvrdi ministar.\nOstali sportovi 11.08.2015 | 17:20\nNovo zlato za srpski sport, novi uspesi u godini koja se zaista ne pamti. Vaterpolo reprezentacija Srbije već nas je navikla na uspehe, a trijumfu u Svetskoj ligi i plasmanu na Olimpijske igre u Rio de Žaneiro, pridodali su još jedno svetsko zlato - ono na svetskom prvenstvu.\nKad god sportisti osvoje veliku, značajnu medalju, odmah se postavlja i pitanje - a kad će biti adekvatno nagrađeni za to? Srpski sport deli sudbinu celog društva i jedva sastavlja kraj sa krajem.\nIpak, ministar sporta i omladine Vanja Udovičić kaže da nacionalni savezi, pod ovom vlašću, imaju punu podršku i to ne samo verbalnu, već i materijalnu.\nŠto se tiče vaterpolista, on je rekao da će u roku od sedam dana, "dakle, u rekordnom roku", svako od njih dobiti po 30.000 evra za veličanstven uspeh.\n"Ja sam bio igrač, kapiten ovim momcima i mogu da vam kažem da se meni svojevremeno dugovalo godinu i osam meseci. Sada to nije tako. Neću da pričam o bivšim vlastima, ali ova vlast zaista čini sve da sportisti i nacionalni savezi budu ispraćeni za svoje uspehe", rekao je Udovičić gostujući u "Dnevniku" Radio-televizije Srbije.\nPonovio je i da će posle Evropskog prvenstva u vaterpolu, naredne godine, ovom sportu ostati bazen, kao buduća kuća nacionalnog tima.\n"Imali smo u vaterpolu dva velika događaja pre ovoga, pa posle njih nije ostalo ništa. Sada ćemo imati bazen, koji će posle EP u Areni biti premešten u Vrnjačku Banju gde će naši vaterpolisti imati svoj trening-centar", rekao je Udovičić.\nUpitan da li posle ovakvih uspeha, ponovo ima želju da skoči u bazen, odgovorio je:\n"Ne, imam želju da se borim protiv svih tih negativnih komentara, koji me jako ljute da su političari tu da se slikaju. Ova vlada radi i pomaže sportistima. Ne može vlada da rešava problem svakog kluba. Mi ćemo da ispitamo kako se radilo u svakom klubu, kako su nastali toliki dugovi...".


BIJELJINA: Nova znanja o odgovornom mikrofinansiranju :: Dešavanja u Bijeljini ::\n29. June 2022. / 18:41\nBIJELJINA: Nova znanja o odgovornom mikrofinansiranju\nNajbolje međunarodne prakse koje se tiču načina finasijskog opismenjavanja i učenosti stanovništva i načini za unapređenje pravnog okvira za sigurno poslovanje u mikrofinansijskom sektoru bile su teme stručne posjete Beču, na kome je Gradsku upravu Grada Bijeljina predstavljala Vanja Stupar. Posjeta je ogranizovana u okviru projekta Mikrofinasiranje u BiH, koji sprovodi Međunarodna finasijska korporacija (IFC), članica grupacije Svjetske banke uz podršku Ambasade Švajcarske u BiH.\nStupareva je imala priliku da se upozna sa konkretnim načinima pružanja pravne zaštite u Austriji u pogledu prevazilaženja problema prezaduženosti fizičkih lica, kao i načinima organizovanja pružanja takve vrste zaštite.\n- U Austriji nam je omogućeno da se upoznamo sa situacijama koje se zaista dešavaju u praksi. Imali smo priliku da dobijemo uvid u pravne statuse dužnika u stečajnim postupcima, kao i uvid u položaj povjerilaca u finansijskoj krizi, a tokom trajanja stečaja dužnika. Na ovaj način stekli smo znanje koje možemo primijeniti u svojim lokalnim zajednicama - istakla je Vanja Stupar.\nOna je podsjetila da je Grad Bijeljina jedna od 27 lokalnih zajednica u BiH u kojima se sprovodi IFC projekat mikrofinsiranja, započet 2012. godine.\n- Cilj projekta je da unaprijedimo uslove za poslovanje mikrofinansijskog sektora u BiH, ali uz uslov da građani imaju pristup kvalitetnim i odgovornim uslugama mikrofinansiranja - istakla je Stupareva.\nPored predstavnika Grada Bijeljina, delegaciju iz Republike Srpske činili su predstavnici Ministarstva finansija, Ombudsman za bankarski sektor i predstavnici Agencije za bankarstvo.


Ruski ambasador objasnio britanskom ministru smisao evakuacije terorista iz Alepa - 15.12.2016, Sputnik Srbija\nAmbasador Rusije u Velikoj Britaniji Aleksandar Jakovenko objasnio je britanskom ministru spoljnih poslova Borisu Džonsonu smisao evakuacije boraca i njihovih... 15.12.2016, Sputnik Srbija\nrusija, vesti, svet, velika britanija, boris džonson, aleksandar jakovenko\n22:16 15.12.2016 (Osveženo: 23:12 15.12.2016)\n© Sputnik / Ali HassanSituacija u Alepu, Sirija 12.15.2016. godine\nAmbasador Rusije u Velikoj Britaniji Aleksandar Jakovenko objasnio je britanskom ministru spoljnih poslova Borisu Džonsonu smisao evakuacije boraca i njihovih porodica iz istočnog Alepa.\nDžonson pozvao ambasadore Rusije i Irana zbog situacije u Siriji\n15 Decembar 2016, 19:22\n„U okviru evakuacije uz pomoć ruske vojske i aktivista Međunarodnog Crvenog krsta iz grada se izvode hiljade boraca i njihovih porodica na teritoriju pod kontrolom ilegalnih naoružanih grupa. Smisao evakuacije, na kojoj smo mi i Ujedinjene nacije odavno insistirali, jeste izbegavanje nepotrebnog krvoprolića i, što je najvažnije, spasavanje života civilnog stanovništva istočnog Alepa i obezbeđivanje humanitarnog pristupa. Operaciju prati oko 40 novinskih agencija i televizijskih kanala, uključujući Bi-Bi-Si“, navodi se u saopštenju.\nU ranije objavljenom saopštenju Džonson je rekao da Rusija i Iran nisu ispunili svoje međunarodne obaveze, među kojima je i to da nisu pružile priliku za isporuku humanitarne pomoći stanovnicima istočnog Alepa. Britanski ministar smatra da Rusija i Iran ne zaslužuju nikakve pohvale za početak evakuacije, jer su „stanovnicima Alepa izazvali toliku patnju“.\nPortparol Ministarstva odbrane Rusije general-major Igor Konašenkov u utorak je izjavio da je uspešna operacija sirijske vojske za oslobođenje istočnih delova Alepa bila u svakom smislu humana prema civilima.


Izveštavanje – Social Welfare\nHomePitanja i odgovoriIzveštavanje\nIzveštavanjeUpiti vezani za pripremu privremenog / završnog izveštaja o grantu.\n1: Zamolio bih Vas za informaciju/sugestiju u kojoj formi, i sa kojom frekvencijom ( npr. na mesečnom, tromesečnom, godišnjem nivou) se preporučuje izveštavanje o statusu projekta.\nIzveštavanje o napretku projekta prema ugovoru o grantu trebate raditi na godišnjem nivou. Obzirom da vaš projekat traje 24 meseca, vi ste u obavezi pripremiti izveštaj nakon 12 meseci (Interim Report) i završni izveštaj (Final Report). Oba izveštaja pripremate u formi narativa (opisujete implementaciju projekta) i u formi finansijskog izveštaja. O pripremi ovih izveštaja održaćemo posebne radionice. Međutim, bez obzira na ove ugovorne obaveze vi možete napraviti interni sistem projekta u okviru kojega imate mesečno i kvartalno izveštavanje. Ukoliko imate mogućnosti, svakako bih vam predložila da na mesečnojm nivou pratite da li je odrađeno šta je planirano, koje su poteškoće i kako ih prevazići, šta je trebalo da se uradi a nije, te koji su planovi za naredni mesec. Finansije svakako treba pratiti na način da se vidi da li se sredstva troše kao što je planirano i naravno da li je sve u skladu sa pravilima i procedurama, te da li se redovno prikuplja potrebna dokumentacija i sl. Da sumiram, trenutno prema ugovornom telu nemate obaveze izveštavanja osim one koja se odnosi na godišnje i završno izveštavanje.\n2: Kao grant korisniku sa periodom implementacije od preko 12 meseci (i grantom od preko 100 000 EUR) – ugovorno telo nam je isplatilo avans - 100% od dela procenjenog budžeta za prvih 12 meseci (bez rezerve nepredviđenih troškova, u skladu sa članom 3.2. Ugovora, initial pre-financing payment). Da li to znači da na kraju izveštajnog perioda stvarni troškovi u toku prvih 12 meseci projekta, treba da budu veći od 70% od navedenog avansa, da ne bi došlo do umanjenja iznosa dodatnog plaćanja avansa (za iznos koji odgovara razlici između 70% prethodnog plaćanja finansiranja i stvarno nastalih troškova)? Ili se pri proračunu uzima u obzir navedeni avans i učešće grant korisnika?\nOpšti uslovi grant ugovora, čl. 15. 1. kažu da ako je potrošeno manje od 70% sredstava koji predstavlja učešće/finansiranje Ugovornog tela. U taj deo ne ulazi vaša kontribucija. Znači, gleda se da li je potrošeno 70% od prve uplate koju ste dobili. “if at the end of the reporting period the part of the expenditure actually incurred which is financed by the Contracting Authority is less than 70 % of the previous payment (and 100 % of any previous payments), the further pre-financing payment shall be reduced by the amount corresponding to the difference between the 70 % of the previous pre-financing payment and the part of the expenditure actually incurred which is financed by the Contracting Authority;”\n3: Da li treba podneti Opšte uslove kao aneks tenderske dokumentacije za preliminarni/završni izveštaj?\nNe. Opšti uslovi tenderske dokumentacije nisu obavezni aneksni dokument za podnošenje pareliminarnog/završnog izveštaja.\n4: Da li treba da koristimo format Odluke o formiranju projektnog tima iz Vodiča za izveštavanje? Koji datum treba da bude objavljen na ovom dokumentu?\nFormat predstavljen u Vodiču za izveštavanje služi samo kao primer koji ne mora biti korišćen u slučaju drugih formata kreiranih u skladu sa internim procedurama korisnika Granta. Datum dokumenta treba da predstavlja trenutni datum formiranja Projektnog tima (tj. 5. juna 2017. godine).\n5: Koliko kopija aneksa preliminarnog finansijskog izveštaja treba poslati i u kom obliku?\nJednu kopiju celokupne finansijske dokumentacije i 2 skenirane celokupne finansijske dokumentacije treba priložiti finansijskom delu Preliminarnog/Završnog izveštaja kako je navedeno na stranici br. 3 dokumenta u stupcu pod naslovom: “Dokumentacija koja se podnosi”.\n6: Da li treba da pošaljemo kopije ili skenirane verzije dokaznih dokumenata za budžetsku liniju 8. Indirektni troškovi?\nOdgovor je ne. Imajte na umu i ono što je napisano u Opštim uslovima Ugovora o Grantu koji se odnose na Indirektne troškove:\n14.7. Indirektni troškovi projekta su oni prihvatljivi troškovi koji se ne mogu identifikovati kao specifični troškovi koji su direktno povezani sa sprovođenjem projekta i ne mogu se direktno knjižiti na njega u skladu s uslovima prihvatljivosti iz člana 14.1. Međutim, oni su nastali od strane Korisnika (a) u vezi sa prihvatljivim direktnim troškovima za projekat. Ne mogu uključivati neprihvatljive troškove navedene u članu 14.9 ili troškove koji su već prijavljeni u okviru druge stavke troškova ili zaglavlja budžeta ovog Ugovora.\nFiksni procenat ukupnog iznosa direktnih prihvatljivih troškova projekta koja ne prelazi procenat utvrđen u članu 3. Posebnih uslova može se upotrebiti za pokrivanje indirektnih troškova projekta. Fiksno finansiranje u vezi sa indirektnim troškovima ne mora biti praćeno finansijskom dokumentacijom.\n7: Da li moramo poslati nacrt verzije Preliminarnog / Završnog izveštaja TA na pregled pre podnošenja izveštaja Ugovornom telu?\nOdgovor je ne. TA ne pruža usluge pregleda i komentarisanja nacrta verzija izveštaja. Međutim, mi ćemo biti uključeni u proces razmatranja i verifikacije izveštaja nakon podnošenja izveštaja Ugovornom telu.\n8: Da li moramo da dostavimo kao dodatak u Spisaku preliminarnih / konačnih izveštaja i deo o PR-u i aktivnostima vidljivosti ili moramo priložiti dodatke sa štampanim dokazima? Da li da navedemoo samo linkove za štampane i elektronske medije ili moramo da dostavimo sve tekstove koji su objavljeni?\nNaš savet je da uključite listu aktivnosti PR-a i vidljivosti u tekst narativnog izveštaja. Ukoliko su dostupni linkovi, molimo vas da ubacite i linkove. Ovo je jasno objašnjeno i na radionici, gde je stručnjak vizuelno predstavio mogućnost ubacivanja tabele sa sumarnim informacijama. Trebali biste popisati sve medije čak i u slučaju da nema linka, a zatim biste trebali napisati napomenu da je kopija dostupna za pregled i verifikaciju. Kao što je u navedeno u uputstvima datim na strani 16. Vodiča za izveštavanje, dokazna dokumentacija za vidljivost projekta mora biti dostupna na licu mesta za verifikaciju. Samo štampani promotivni materijali moraju biti poslati sa izveštajem (npr. letak, brošura i sl.).\n9: Da li treba da dostavimo Spisak učesnika zajedno sa zapisničkom sa sastanka kao dodatak u preliminarnom / završnom izveštaju?\nPre svega, imajte na umu da zapisnik sa sastanak mora biti dostupan na licu mesta za verifikaciju. Ova uputstva su navedena na stranici 15 – 16 Vodiča za izveštavanje. Spisak učesnika mora biti priložen u zapisniku sa sastanka, a ne u izveštaju. U slučaju da je lista učesnika usko povezana sa troškovima (tj. u slučaju većih sastanaka i treninga u kojima se javljaju troškovi osveženja i / ili štampanog materijala itd.), potrebno je priložiti zapisnik i listu učesnika finansijskoj dokumentaciji izveštaja.\n10: Koji je rok za podnošenje Preliminarnog / Završnog izveštaja ako je poslednji dan roka vikend ili praznik?\nU slučaju da je poslednji dan roka službeni neradni dan, tj. vikend ili praznik, rok za podnošenje izveštaja je prvi sledeći radni dan.


četvrtak, 24. septembar 2015. 20:29h\nU ovoj akciji u čišćenju keja učestvovali su i srednjoškolci Pančevo.MOJKraj.rs\nReč je o drugoj akciji uređenja u okviru projekta "Čišćenje gradskog dela Tamiša i izletišta Bela Stena na Dunavu", čiji je nosilac Pokret gorana i centar volontera Pančevo, a partner “Higijena”.\nOvaj projekat na konkursu je podržalo Ministarstvo građevinarstva, saobraćaja i infrastrukture.\nMr Borislav Vulić, projekt menadžer je rekao da su u okviru ove akcije učesnici bili zaduženi za čišćenje pešačkih staza, od Brodogradilišta do drumskog mosta.\nČistimo gde su igrališta i deo od vode do gornje staze. Imamo jednu dobru vest za naše Pančevce - u ovoj akciji smo skupili manje otpada, što znači da ljudi manje otpada bacaju u reku i na obalu. Istovremeno, odvija se akcija na Beloj steni, gde se redovno odnosi otpad, tako da sva naša izletišta na rekama držimo pod kontrolom. Očekujemo da Pančevci učestvuju, naročito vlasnici restorana, splavova, posetioci obale i ljudi iz marina, ribolovci, rekao je Vulić.\nU ovoj akciji učestvovale su tri škole - Elektrotehnička, Ekonomska i Poljoprivredna, sa po jednim odeljenjem.\nOvo im je na neki način praksa, da vide kako se postupa sa održavanjem jedne ekološko čiste reke, rekao je Borislav Vulić.\nMilena Jovišić iz Pokreta gorana i centra volontera podseća da je dugogodišnji cilj uređenje Tamiša, a ovo je konkretan potez u ostvarenju tog cilja.\nCilj akcije je da doprinesemo plovnosti reke Tamiš, da očistimo kej kako bi građani mogli da uživaju u čistom keju. Ujedno radimo i na podizanju svesti o potrebi očuvanja keja i priobalja Tamiša, rekla je Jovišić.\nAktivno se u akcije čišćenja uključuje i pančevačka „Higijena“. Uroš Dražević iz tog preduzeća kaže da je „Higijena“ partner u ovom projektu, u svim akcijama, a planirane su tri.\nDoprinosimo na svoj način u svakoj akciji. Preostala je još jedna, u oktobru. Imaće uvek pomoć sa naše strane, uvek ćemo slati radnike. Tu je i naš štand, gde mogu da se informišu svi oni koji posete današnju akciju i u našem gradu. Biće tu naš čamac, za sav otpad koji se bude sakupio i na šetalištu i u vodi, rekao je Uroš Dražević.\nU prvoj akciji, održanoj 27. avgusta, učestvovalo je približno pedeset volontera koji su se u čišćenju koristili metlama, meredovima i čakljama, a u ovoj drugoj pomogli će učenici tri srednje škole sa svojim nastavnicima.\nTreća akcija, u oktobru, označiće kraj projekta, a JKP "Higijena" i gorani će se starati o čistoći i prirodi i posle njegovog isteka, u velikoj meri, saopštili su učesnici projekta.


Prvi potez Kine posle Bajdenove inauguracije - Sputnjik Srbija\n18:44 20.01.2021 (osveženo 19:37 20.01.2021) Preuzmite kraći link\nNova lista sankcija koja uključuje mnoge članove sada već bivše Trampove administracije objavljena je ubrzo nakon što je novi predsednik SAD Džo Bajden položio zakletvu.\nNa spisku su se našla istaknuta imena iz sada već bivše Trampove administracije – državni sekretar Majk Pompeo, bivši savetnik za nacionalnu bezbednost Džon Bolton i njegov naslednik Robert O‘Brajan, bivši glavni strateg Bele kuće Stiven Benon i direktor Kancelarije za trgovinu i proizvodnu politiku Peter Navaro.\n„Ovi pojedinci i članovi njihove porodice, ne mogu da uđu na teritoriju Kine, Hongkonga i Makaa. Takođe, njihovim firmama, institucijama povezanim sa tim osobama, zabranjeno je da imaju ikakve poslove sa Kinom“, dodaje se u saopštenju ministarstva, koje je preneo Rojters.\nKina je izdala ovo saopštenje posle ponoći po pekinškom vremenu, jer se tada završila inauguracija Bajdena.\nsankcije, SAD, Kina, Majk Pompeo


Evropski parlament sutra o Srbiji: "Sankcije Rusiji hitno i međusobno priznanje sa Kosovom" | Glasnacije.rs\nEvropski parlament sutra o Srbiji: “Sankcije Rusiji hitno i međusobno priznanje sa Kosovom”\nPoslanici Spoljnopolitičkog odbora Evropskog parlamenta sutra u 9.00 časova glasaće u Briselu o usvajanju ovogodišnjeg izveštaja o Srbiji.\nNa nacrt izveštaja koji je u aprilu predstavio izvestilac Evropskog parlamenta za Srbiju Vladimir Bilčik podneto je 439 amandmana, a poslaničke grupe su usvojile 40 kompromisnih amandmana kojima je proširen tekst izveštaja.\nEvropski parlament je u fokus svog ovogodišnjeg izveštaja o Srbiji stavio poziv Beogradu da se ”hitno” uskladi sa sankcijama koje je EU uvela protiv Rusije i Belorusije i to postavio kao jedan od uslova za dalji napredak Srbije na putu evrointegracija.\n“Srpske vlasti se pozivaju da se istinski angažuju u neophodnim reformama i vrate zemlju na pravi put evropskih integracija i time ispune evropske aspiracije Srbije”, navodi se u tekstu.\nU nacrtu teksta izveštaja amandamanima je dopunjeno i da se od Beograda i Prištine očekuje potpisivanje pravno obavezujućeg sporazuma o normalizaciji odnosa, “zasnovanog na međusobnom priznanju”, što će, ako bude usvojeno, biti i put da se međusobno priznanje pominje u zvaničnom dokumentu EU institucije kao potrebno rešenje dijaloga Beograda i Prištine.\nPoslanica Zelenih Viola fon Kramon je, zajedno sa poslanikom liberala Klemenom Grošeljem i nekolicinom predstavnika socijaldemokrata u Evropskom paralamentu, autorka najvećeg broja amandmana koji su podneti na izveštaj o Srbiji, posebno u delu koji se odnosi na saradnju sa Rusijom.\nNakon glasanja u Spoljnopolitičkom odboru, izveštaj o Srbiji naći će se početkom jula i na finalnom plenarnom glasanju Evropskog parlamenta, kada će biti usvojen u obliku pravno neobavezujuće rezolucije o Srbiji.


Pesak sa Sardinije koji turisti nose za uspomenu vraća se na plaže - Daljine.rs\nPesak sa Sardinije koji turisti nose za uspomenu vraća se na plaže\nPesak prikupljen iz kofera turista kada odlaze sa Sardinije vraća se tamo gde mu je mesto – na obale ovog italijanskog ostrva.\n“To pokazuje koliko je odnošenje peska sa plaža rašireno”, istakao je za Korijere dela Sera šef rezervata prirode ostva Tavolaro Augusto Navone.\nNajčistije plaže na svetu: Njihova voda je toliko čista i nestvarna da deluju kao fatomorgana\nOko šest tona peska već je vraćeno u Porto San Paolo, rekao je Navone, piše thelocal.it, a prenosi euractiv.rs\n“Svako zrnce peska deo je našeg nestajanja”, rekao je regionalni savetnik za zaštitu životne sredine Đani Lampis nakon potpisivanja sporazuma. “Treba da objasnimo mladima da moramo da se borimo protiv takvog ponašanja”, dodao je Lampis.\nGoogle Maps nije dobrodošao u ovom italijanskom gradiću\nJermenija sve dostupnija prvi jeftini letovi u januaru 2020. kompanijom Ryanair


► Ambasador Izraela: Verujem da priznanje Kosova neće uticati na snažne odnose\nFoto: Beta, AP / Maya Alleruzzo\n"Istina je da tehnički još uvek nismo tamo, ali izjava našeg predsednika vlade, našeg ministra inostranih poslova su životne činjenice. Mi priznajemo Kosovo, to je deo američkog paketa mera, da sednu za sto i Srbija i Kosovo", rekao je Vilan u intervjuu za RTS.\nOn je dodao da će "učiniti sve što može s predsednikom i rukovodstvom Srbije" da smanji uticaj te odluke na odnose Srbije i Izraela.\n"Tu je osetljivost srpskog naroda, Srbije, vlade, nacije prema Kosovu. Zaista, ja potpuno razumem sve ono što je rečeno u pogledu naše odluke", kazao je Vilan.\nNaveo je da je siguran da će Srbija i Izrael "naći načine da pokrenu odnose napred".\nPredsednik Srbije Aleksandar Vučić i premijer Kosova Avdulah Hoti potpisali su 4. septembra u Beloj kući svako svoj primerak dokumenta "Ekonomska normalizacija" koji se razlikuju u poslednjoj od 16 tačaka, posvećenoj odnosima s Izraelom.\njuhel vilan /


Nova američka studija „deli zadatke“ za Balkan - 11.10.2019, Sputnik Srbija\nNova američka studija „deli zadatke“ za Balkan\nEU treba da omogući balkanskim državama pristup fondovima za razvoj infrastrukture i prestane da podržava lokalne autokrate kako bi se smanjio štetan uticaj... 11.10.2019, Sputnik Srbija\nsvet, vesti, balkan\nCC0 / Unsplash / Američka zastava\nEU treba da omogući balkanskim državama pristup fondovima za razvoj infrastrukture i prestane da podržava lokalne autokrate kako bi se smanjio štetan uticaj Kine, neki su od zaključaka najnovije studije američkog Centra za analizu evropske politike (CEPA).\nKako se navodi u analizi, Kina javno podržava zemlje Zapadnog Balkana na putu ka EU, ali kineske investicije u regionu u sklopu inicijative „Pojas i put“ (BRI) imaju negativan efekat na šanse tih država da postanu članice.\n„Specifični načini na koje ’Pojas i put‘ ometa integraciju Zapadnog Balkana u EU razlikuju se u izvjesnoj mjeri od države do države, ali prije svega uključuju tzv. ’dužničku diplomatiju‘, promovisanje ekološke politike koja nije u skladu sa standardima EU i iskorišćavanje i podržavanje korupcije u pojedinim vladama“, navodi se u izvještaju.\nIzraz „dužnička diplomatija“ odnosi se na kinesku politiku finansiranja infrastrukturnih projekata kako bi zemlje koje pozajmljuju novac bile „zarobljene“ u dugu koji ih čini otvorenim za kineski uticaj.\nPrimer za to je izgradnja auto-puta Beograd-Bar, za koju se Crna Gora zadužila kod kineske „Eksim banke“, što je za posledicu imalo skok duga te zemlje na 80 odsto BDP-a u 2018. godini.\nKako se navodi u analizi, kineski zajmovi su privlačni za zemlje Zapadnog Balkana zato što su sredstva koja te države primaju za razvoj infrastrukture kroz evropske IPA fondove neadekvatna.\nEU treba da pruži kandidatima i potencijalnim kandidatima za članstvo pristup strukturnim fondovima i Kohezionom fondu, koji su trenutno rezervisani za zemlje-članice, u zamenu za povinovanje propisima EU u postupcima javnih nabavki, koji su trenutno obavezujući samo za članice EU, dodaje se u izvještaju.\nEvropska unija takođe treba da promijeni način na koji je godinama tretirala Zapadni Balkan i prekine sa politikom „stabilokratije“, odnosno podrške autokratskim liderima zarad stabilnosti u regionu.\n„Umjesto da joj parola na Zapadnom Balkanu bude ’stabilnost‘, EU treba da pokaže da se jasno razlikuje od Kine i povrati kredibilitet u regionu tako što će podržavati i sarađivati sa istinski demokratskim reformatorima gdje god ih može naći“, navodi se u analizi.\nPredlaže se i da predsjednik Sjedinjenih Američkih Država Donald Tramp posjeti region i potvrdi američku podršku evropskoj budućnosti Zapadnog Balkana.


Iz bogate biografije uspešnog reditelja koji je godinama direktor MOS filma, izdvajaju se filmovi “Beli tigar”, koji je 2012. godine bio ruski kandidat za Oskara za najbolji film na stranom jeziku. Značajan uspeh ostvarili su i filmovi “Word No. 6” kao i “Courier”. Šahnazarov je povodom dolaska u Beograd istakao da veoma ceni srpsku kinematografiju\n- Mnogo toga me vezuje za Jugoslaviju, za Srbiju. Imam i puno prijatelja kod vas, a i sam Beograd je jako važan grad za svakog ruskog reditelja. Bukvalno sam sve svoje filmove prikazivao u Srbiji - rekao je ruski reditelj.\nRadnja filma „Ana Karenjina, sećanja Vronskog” odvija se u vreme rusko-japanskog rata u Mandžuriji. Glavni hirurg ruske vojne bolnice spasava život nekolicini ranjenih oficira, među njima i grofu Vronskom. Kada sazna za njegov identitet, odlazi u bolnički stacionar i saopštava mu da je surova igra sudbine i da mu je baš on spasao život jer grofa smatra odgovornim za tragediju njegove porodice.\nPovodom ovog filma u beogradskoj galeriji „Prozor” otvorena je izložba fotografija glumica koje su kroz istoriju igrale popularnu Anu Karenjinu. Posetioci će tako do 8. oktobra moći da pogledaju fotografije Kire Najtli, Grete Garbo, Vivijen Li i ostalih poznatih glumica, kao i projekciju kratkog filma koji prikazuje scene tragičnog kraja Ane Karenjine iz preko 20 ostvarenja koja su snimana kroz istoriju.


Bevanda: Pozdravljam snažniju prisutnost EU u BiH - Klix.ba\nBevanda: Pozdravljam snažniju prisutnost EU u BiH\n19.9.2012. u 16:57\nIschinger i Bevanda\nPredsjedavajući Vijeća ministara BiH Vjekoslav Bevanda primio je danas u Sarajevu predsjedavajućeg Minhenske konferencije o sigurnosti ambasadora Wolfganga Ischingera s kojim je razgovarao o aktuelnoj situaciji u Bosni i Hercegovini.\nBevanda je informirao ambasadora Ischingera o aktivnostima Vijeća ministara BiH u procesu finansijske konsolidacije budžeta u Bosni i Hercegovini u svjetlu pregovora s MMF-om i Svjetskom bankom.\nIzrazio je očekivanja da će novi stand-by aranžman s MMF-om biti odobren do kraja ovog mjeseca i time odblokirana već odobrena sredstva Evropske unije od 100 miliona eura.\nBevanda je istaknuo da je Vijeće ministara BiH opredijeljeno za jačanje regionalne saradnje i rješavanje svih otvorenih pitanja sa susjedima.\nPozdravio je i sve snažnije prisustvo Evropske unije u Bosni i Hercegovini naglasivši da za Bosnu i Hercegovinu evropski put nema alternativu i da postoji unutar zemlje široki konsenzus o ovom pitanju.\nAmbasador Ischinger je pozdravio evropsku opredijeljenost Vijeća ministara BiH i rekao da je za sve Evropljane moralna i politička obaveza podrška evropskog puta Bosne i Hercegovine.\nOn je potvrdio ličnu podršku Bosni i Hercegovini i čitavoj regiji te istaknuo da će se angažirati da se pitanja regionalne stabilnosti i razvitka nađu na dnevnom redu naredne Minhenske konferencije o sigurnosti i time čitav region tematizira u internim evropskim političkim debatama, saopćeno je iz Vijeća ministara BiH.\nTuberkuloza nije bolest prošlosti, u RS 232 oboljele osobe\n19.09.2012. u 17:06


(FOTO) Predškolci iz „11.april“ posadili jelke na Novom Beogradu – NBGD Vesti\n(FOTO) Predškolci iz „11.april“ posadili jelke na Novom Beogradu\nJavno komunalno preduzeće „Zelenilo-Beograd“ je zajedno sa decom iz Predškolske ustanove „11.april“ organizovalo tradicionalnu sadnju jelki sa busenom.\nJelke su zasađene na uglu ulica Marka Čelebonovića i Norveške na Bežanijskoj kosi.\nSvake godine „Zelenilo-Beograd“ građanima, koji su kupili jelke sa busenom, a nisu imali gde da ih zasade posle praznika, daje mogućnost da jelke donesu u naše rasadnike, kako bi ih zasadili na površinama gde je planirana sadnja, što su oni u velikom broju i učinili i ove godine.\nMališani iz vrtića „Zvezdana prašina“ su danas od stručnjaka iz „Zelenila“, osim kako se pravilno sadi drveće, naučili i zbog čega je važno čuvati biljke i ostali živi svet koji nas okružuje.\nZainteresovanost dece u vezi sa zelenilom i životnom sredinom uopšte, kao i vaspitača i Predškolske ustanove koja se uvek vrlo rado odazove našem pozivu na ovu zajedničku aktivnost, daje nadu da će deca, i kada porastu, voditi brigu o svom okruženju.\nOva akcija je već tradicionalna i ima za cilj da se makar deo jelki koje se zbog Nove godine istrgnu iz prirode, na ovaj način vrate i nastave svoj život, čime doprinosimo da Beograd bude još zeleniji i zdraviji grad.


Aktivisti najavljuju nastavak protesta | TV KANAL 9 NOVI SAD\nNaslovna EMISIJE Aktivisti najavljuju nastavak protesta\nAktivisti najavljuju nastavak protesta\nVIDEO K9: Gradovi u Srbiji proteklog vikenda, a neki od njih i danas, bili su u znaku demonstracija građanskih aktivista koji se protive usvojenim zakonima o referendumu i o eksproprijaciji.\nNajavljena blokada upozorenja od sat vremena vitalnih saobraćajnica u celoj Srbiji je uspešno je izvedena zahvaljujući hrabrosti i dostojanstvenom protestu svih građana koji su učestvovali, saopštili su organizatori protesta održanih u subotu u nekoliko srpskih gradova zbog usvajanja Zakona o referendumu i narodnoj inicijativi i izmena Zakona o eksproprijaciji.\nDemonstracije su održane i u Novom Sadu gde je grupa građana sa transparentom u 14 časova najavila početek blokade.\nOkupljene građane pokušala je da rastera pojavila se grupa pripadnika žandarmerije u opremi za razbijanje demonstracija, ali osim guranja i psovki nije došlo do većih incidenata.\nPrivedeno je nekoliko mladića, među kojima i aktivista Miran Pogačar, koji su pušteni nakon što su okupljeni građani ostali na mostu, a potom otišli do policijske stanice u Pap Pavla. Pogačar je pozvao građane da mu se pridruže u daljim protestima, o čijim će detaljima, kako je rekao, biti obavešteni naknadno.\nNa mostu preko Save kod Šapca tokom blokade bio kordon policije koja je, prema rečima Dobrice Veselinovića iz opozicionog pokreta Ne davimo Beograd, otišla kada je počeo da im prilazi bager zajedno sa, kako j enaveo, “kolonom crnih limuzina sa beogradskim tablicama”. Predstavnici dela opozicije su saopštili da je uhapšen demonstrant koji je pokušao da zaustavi vozača bagera, kao i da je bilo povređenih demonstranata u napadu maskiranih građana.\nU Beogradu, gde su protest organizovali Otvorena građanska platforma “Akcija”, Zajedno za Srbiju, Ekološki ustanak, Ne davimo Beograd, demonstranti u subotu blokirali most Gazela i autoput, a protest je održan i u nedelju sa zahtevom da hitno bude ukinut pritvor građaninu Šapca privedenom u incidentima.\nOsnovni zahtevi su da predsednik Republike Aleksandar Vučić odbije da potpiše, kako navode, protivustavan Zakon o eksproprijaciji i izmenu Zakon o referendumu i narodnoj inicijativi.\nSavo Manojlović, direktor kampanje Kreni Promeni, izneo je da, ukoliko ta dva uslova ne budu ispunjena, naredne subote, 4. decembra, pozivao je građane automobilima, u grupama od 10 do 20 vozila stanu i blokiraju autoputeve i magistralne puteve.\nTakođe su pozvali advokate koji žele da pruže besplatane usluge uhapšenima da im se jave, kao i svim građanima koji su imali problema da ih kontaktiraju na mejl [email protected] kako bi im Udruženje za zaštitu ustavnosti i zakonitosti koordinisalo pružanje pravne pomoći.\nU Loznici je danas više stotina građana koji se protive rudniku litijuma kompanije Rio Tinto održalo protest ispred Skupštine grada zbog otkazivanja sednice na kojoj je ponovo trebalo da bude razmatran Prostorni plan grada. Okupljeni su zatražili da projekat Jadar bude izbačen iz Prostornog plana za Loznicu te poručili da će nastaviti da dolaze na nove proteste.\nMinistar policije Aleksandar Vulin izjavio je juče da je Srbija demokratska zemlјa u kojoj svako ima pravo da izrazi svoj protest, ali da je sprečavanje drugih građana da se slobodno kreću pokušaj izazivanja sukoba i nereda.\nVulin je ponovio da nijedan skup nije bio odobren, kao i da je na nekoliko mesta napadnuta je policija.\nU saopštenju nije bilo detalja o tome da li je i koliko građana privedeno tokom protesta.\nPrethodni tekst(Ne)rešivi problemi u Pašićevoj 19\nSledeći tekstOdbornici o izvšenju budžeta


EVRO 2016 - Sputnjik Srbija\n15:11 18 Maj 2021\nUdarna vest: U Srbiji još 686 zaraženih virusom korona, preminulo 14 osoba\nŠta to imaju Portugalci a nemamo mi\nMnogi klubovi nemaju ni dobre glavne terene, da ne pričamo o pomoćnim, koji su katastrofa. Kad je reprezentacija „U-19“ imala meč u Kragujevcu, jedan skaut velikih engleskih klubova je pogledao pomoćni teren i nije mogao da veruje da tu neko može da trenira, kaže Ljubinko Drulović.\nFrancuska i Irska danas odmeravaju snage, a supruge dvojice reprezentativaca učestvuju u našoj anketi za najlepšu suprugu tokom evropskog šampionata u fudbalu.\nFatalne žene fudbalera: Švajcarska protiv Poljske (foto)\nU prvoj utakmici osmine finala na Evropskom prvenstvu igraju Švajcarska i Poljska, a bolje polovine fudbalera u Sputnjikovoj anketi nastavljaju borbu za najveću lepoticu šampionata.\nFatalne žene fudbalera — sve fatalnije (foto)\nItalija i Irska, Belgija i Švedska i četiri kandidatkinje koje se bore za titulu najlepše žene fudbalera na ovogodišnjem evropskom fudbalskom šampionatu.\nFatalne žene fudbalera — ko će kraj dočekati (foto)\nEvropsko fudbalsko prvenstvo polako se zahuktava, kao i Sputnjikova anketa. Danas vam predstavljamo takozvane lepše polovine fudbaler Češke, Turske, Hrvatske i Španije.\nFatalne žene fudbalera — Rumunija protiv Albanije (foto)\nRumunija i Albanija danas odmeravaju snage na Evropskom prvenstvu u fudbalu. Anketa Sputnjika se nastavlja — koja žena fudbalera je najlepša?\nRumunija i Švajcarska danas odmeravaju snage na Evropskom prvenstvu u fudbalu. Anketa Sputnjika se nastavlja — koja je žena fudbalera najlepša?\nNa Evropskom prvenstvu u fudbalu danas su igrale Austrija i Mađarska. Sputnjik organizuje veliku anketu u kojoj se takmiče bolje polovine reprezentativaca.\nNa evropskom prvenstvu u fudbalu danas su igrale Španija i Češka u uvodnom meču četvrtog dana. Sputnjik organizuje veliku anketu u kojoj se takmiče bolje polovine reprezentativaca.\nTurci vređali mrtvog Marka, Hrvati vikali „Za dom spremni“\nTurski navijači su uoči utakmice Turske i Hrvatske na Evropskom fudbalskom prvenstvu u Francuskoj istakli sraman transparent na kojem piše „Gde je Marko?“, aludirajući na navijača Crvene zvezde Marka Ivkovića koji je pre dve godine tragično izgubio život u Istanbulu, prenose beogradski mediji.\nNa evropskom prvenstvu u fudbalu danas se sastaju Turska i Hrvatska u uvodnom meču trećeg dana. Sputnjik organizuje veliku anketu u kojoj se takmiče bolje polovine reprezentativaca.\n15:00 U Srbiji još 686 zaraženih virusom korona, preminulo 14 osoba\n15:00 Ruski jurišni helikopter Mi-28NM dobio raketno naoružanje nove generacije /video/\n14:56 Beranci spremaju spektakl – zastavu od 350 metara! /foto/\n14:51 Severna Makedonija proteruje ruskog diplomatu


Uzdržano reagovanje u RS - 2002-07-01\nBiro za odnose s javnošæu Vlade Republike Srpske nema izjavu nekog od Vladinih zvaniènika u povodu noæašnje rezolucije Savjeta bezbjednosti Ujedinjenih nacija da se za sada, samo 72 sata, znaèi tri dana, produži mandat Misiji Ujedinjenih nacija u Bosni i Hercegovini. Predsjedavajuæi Savjeta ministara BiH, Dragan Mikereviæ, izjavio je da bi svi dosadašnji napori Misije UN u BiH mogli da budu dovedeni u pitanje u sluèaju nepovoljne odluke Savjeta bezbjdednosti UN o produžetku misije. Ambasador Sjedinjenih Amerièkih Država u Bosni i Hercegovini Kliford Bond, potvrdio je danas u Sarajevu, da æe jedinice Vojske Sjedinjenih Država ostati i dalje u sastavu SFOR-a jer je to u nadležnosti NATO pakta, što je potvrdio i Stefo Leman, portparol SFOR-a.\nU Banjaluci, ovu je temu nešto opširnije elaborirao Alun Roberts, zvaniènik Misije UN i IPTF, rekavši:\n"Jedino što danas mogu reæi je da sve organizacije UN u BiH normalno rade svoje poslove. Misija je dobila produžetak mandata za 72 sata, a u tom vremenu uvjeren sam da æe Savjet bezbjednosti uspjeti da iznadje najoptimalnije rješenje."\nMožda æe se nešto konkretnije znati sutra, jer, kako saznajemo, ovdje u Banjaluci se oèekuju sutra dolazak specijalnog izaslanika generalnog sekretara UN za BiH, Žan- Pola Klajna, koji æe ovdje imati niz susreta sa dijelom rukovodstva Republike Srpske.


Intervju predsednika Rusije Vladimira Putina američkoj TV mreži Si-Bi-Es\nIrak je Bušova velika greška!\nVAŠINGTON - Ruski predsednik Vladimir Putin izjavio je američkoj TV mreži Si-Bi-Es da je invazija na Irak bila najveća spoljnopolitička greška predsednika SAD Džordža Buša, javlja Tanjug.\nU intervjuu koji je emitovan preksinoć, Putin je naglasio da se demokratija ne može izvoziti i da ona treba da bude rezultat unutrašnjeg razvoja svake zemlje. Putin je istakao da je Bušu uvek iskreno govorio da se ne slaže s odlukom o preduzimanju vojne akcije u Iraku. Putin je, međutim, naglasio da bi prerano povlačenje američkih trupa iz Iraka moglo da bude veća greška od invazije na tu zemlju.\nRekao je i da, uprkos razlikama u stavovima s Bušom, američkog predsednika smatra pouzdanim političarem. Putin je u intervjuu negirao tvrdnje da ograničava demokratiju u Rusiji merama poput one o direktnom izboru gubernatora. Istovremeno je uputio primedbu na sistem izbora predsednika SAD, podsećajući da je, pre četiri godine, odluku o tome ko će biti na čelu Bele kuće doneo sud.\nPutin je rekao i da mu ni Buš, ni državni sekretar Kondoliza Rajs, nikada nisu držali lekcije iz demokratije.\n"Ja znam njihovo mišljenje o tome. Oni ga javno iznose i nama je drago kada čujemo iskustvo drugih zemalja. I ja imam o tome svoje mišljenje" - rekao je Putin za Si-Bi-Es. Putin je dodao da mu nije potreban "stari mudri savetnik" poput Dika Čejnija, potpredsednika Amerike.\n"Zašto uvek mislite da mi u svemu moramo da kopiramo američko iskustvo? Vi imate neke probleme - recimo s crncima. Moramo li i mi da imamo iste takve? A kod nas praktično nema crnaca. Vi imate Čejnija - mi nemamo. To je prosto drugi sistem" - zaključio je ruski predsednik, a prenela Srna.\nSukobi zbog Džamije


Nik Vujičić i "Standing Rock" sa Exita pozivaju svetske lidere da sačuvaju planetu - Hello! magazin\nNik Vujičić i “Standing Rock” sa Exita pozivaju svetske lidere da sačuvaju planetu\nČovek koga mnogi smatraju srpskim Dalaj Lamom i koji inspiriše milione ljudi širom sveta, sa Petrovaradinske tvrđave poslaće poruke svetskim liderima da budu jedinstveni u zajedničkim naporima na očuvanju planete i života na njoj! Vujičiću će u tome pomoći i predstavnici čuvenog aktivističkog pokreta “Standing Rock”, koji su pokrenuli preostali članovi indijanskog plemena Sijuks, iz istoimenog rezervata.\nNik Vujičić će biti i jedan od specijalnih učesnika Exitove globalne panel diskusije “50 godina od Leta ljubavi – da li je svet zalutao?”, koja će biti održana nultog dana Exita, u sredu 5. jula, u Novom Sadu. Govornici na ovom panelu će biti i Aaron Turgeon, predstavnik “Standing Rock” pokreta i plemena Sijuksi, a domaćin će im biti Dušan Kovačević, osnivač i direktor Exita. Panel će putem direktnog internet prenosa biti dostupan širom sveta, a prvi globalni mediji su već potvrdili preuzimanje prenosa ovog događaja. Vujičić će ujedno pružiti i podršku Gradu Novom Sadu, kao Evropskoj prestonici kulture 2021. i Omladinskoj prestonici Evrope 2019. godine.\nInspirativna priča prati i hip hopera Aarona Turgeona, poznatijeg pod umetničkim imenom “Prolific The Rapper”. On je predstavnik “Standing Rock” pokreta i indijanskog plemena Sijuksi, koji kao životnu misiju imaju borbu za životni prostor.\nOni su se udružili u protestima protiv projekta Dakota Acess naftovoda u Sjedinjenim Američkim Državama, koji podrazumeva sprovođenje naftnih cevi preko svetih teritorija američkih starosedelaca i reke Misuri, njihovog glavnog izvora pitke vode. “Standing Rock” nije samo pokret za postojbinu Sijuksa, već predstavlja bitku za prava na slobodan život i očuvanje živote okoline koju širom sveta gramzivo urušavaju koorporacije kojima je profit iznad svega.\nEgzit 2017, exit 2017